News BBCরাঙ্গুনিয়ায় কিশোরীর বাল্য বিয়ে বন্ধ, পিতাকে অর্থদন্ড - News BBC\nরবিবার, ০৭/০৭/২০১৯ @ ৮:৪৮ পূর্বাহ্ণ । চট্টগ্রাম শিক্ষাঙ্গন শীর্ষ খবর\nনিউজ ডেস্ক: চট্টগ্রামের রাঙ্গুনিয়ায় শিক্ষকের কক্ষে গিয়ে ইচ্ছার বিরুদ্ধে বিয়ে দিচ্ছে জানিয়ে গত ৪ জুলাই বৃহস্পতিবার লিখিত অভিযোগ নিয়ে হাজির হয় এক স্কুল ছাত্রী। অভিযোগটি গ্রহন করে স্কুলের শিক্ষক উপজেলা নির্বাহী কর্মকর্তা (ইউএনও) মো. মাসুদুর রহমানকে জানালে রাত সাড়ে ৭ টার দিকে স্বনির্ভর রাঙ্গুনিয়া ইউনিয়নের ৫ নম্বর ওয়ার্ড আন্ন সিকদার পাড়ায় কিশোরী বাড়িতে পুলিশ নিয়ে যান ইউএনও।\nইউএনও মো. মাসুদুর রহমান বলেন, “ দশম শ্রেণির এই ছাত্রীর রোববার (৭ জুলাই) বিয়ে ঠিক হয়। কিশোরীর বিয়ে দেয়ার বিষয়টি তার মা-বাবা স্বীকার করেছেন। বাল্যবিয়ের অপরাধে মেয়ের বাবাকে এক হাজার টাকা অর্থদন্ড দেয়া হয়। তারা উভয়ে মেয়ের বয়স ১৮ বছর না হওয়া পর্যন্ত বিয়ে দেবেনা অঙ্গীকার করে মুচলেকা দেন। মুচলেকায় স্থানীয় জনপ্রতিনিধি ও স্কুল শিক্ষক সাক্ষী হিসেবে সাক্ষর করেন। ”\nসাবেক রাঙ্গুনিয়া ইন্দ্রকুমারী বালিকা উচ্চ বিদ্যালয়ের সহকারি প্রধান শিক্ষক পরিমল কান্তি সাহা বলেন, এই স্কুলের দশম শ্রেণিতে পড়ে কিশোরী। আজ বৃহষ্পতিবার তার অর্ধ বার্ষিক পরীক্ষায় গাহস্থ্য বিজ্ঞান বিষয় ছিল। পরীক্ষার পর তার ইচ্ছার বিরুদ্ধে মা-বাবা বিয়ে দিচ্ছে এবং বিয়ে বন্ধ করতে লিখিতভাবে আমাকে জানায়। আমি বিষয়টি ইউএনও মহোদয়কে জানায়।”\nস্কুল ছাত্রী বলেন, “বিয়ে বন্ধ হওয়ায় আমি খুুশি। আমি এখন বিয়ে করবোনা আরো পড়ালেখা করবো। পড়ালেখার সুযোগ পেয়ে সে সংম্লিষ্ট সকলের প্রতি কৃতজ্ঞতা জানায়। r আব্বাস হোসাইন আফতাব


আমাদের অনাক্রম্য ব্যবস্থা - বিজ্ঞান ব্লগ\nবিজ্ঞান ব্লগ > ব্লগ > জীববিজ্ঞান > আমাদের অনাক্রম্য ব্যবস্থা\nআমাদের অনাক্রম্য ব্যবস্থা\nPosted by লিখেছেন রুহশান আহমেদ February 12, 2017 পড়তে 15 মিনিট লাগবে\nচিত্র: অস্থিমজ্জা হতে অনাক্রম্য কোষের সৃষ্টি\nআপনি কোথায় বাস করছেন তার উপর নির্ভর করে বিভিন্ন ভাবে আপনার বাড়িকে নিরাপদ করতে পারেন। গ্রাম গঞ্জের বাড়িগুলোর চারপাশ এখনো খোলামেলা ই থাকে, অনেকে বেড়া তুলে দেয় খুব বেশি হলে দেয়াল। শহুরে এপার্টমেন্ট গুলোতে থাকে দাড়োয়ান, সিসিটিভি ইত্যাদি। আপনার সামর্থ্য থাকলে ইলেক্ট্রনিক এলার্ম, লেজার, বায়োমেট্রিক সেন্সর এমনকি একজন এক্স-কমান্ডোকেও নিরাপত্তার জন্য ভাড়া পেতে পারেন। এসব কিছুর মূলেই রয়েছে আমাদের ঘর , ঘরের ভেতরের মূল্যবান জিনিসপত্র এবং প্রিয়জনদের অনাকাঙ্ক্ষিত উপদ্রব থেকে দূরে রাখা।\nআপনার দেহেরও এমন নিরাপত্তা ব্যবস্থা আছে যা নানান বিপদ আপদ থেকে আপনাকে সুরক্ষা দেয়। আপনার হাড্ডি, চামড়া এসব দেহের ভেতরের গুরুত্বপূর্ন অংগকে পিছলে পড়ে গিয়ে পাওয়া আঘাত কিংবা আচমকা উড়ে আসা ঢিল থেকে বাঁচায় চোখের পাতা ধূলাবালি এবং দুষ্ট ছেলেদের আঙ্গুল থেকে রক্ষা করে ইত্যাদি। তবে সবচেয়ে মূল্যবান নিরাপত্তার কাজটি হয়ে থাকে নিঃশব্দে, গোপনে। যা আপনি দেখেননা, অনুভব করেন না, কিন্তু যেটা আছে বলেই আপনি সুস্থ আছেন এবং অসুস্থ হয়ে পড়লেও আবার সুস্থ হন। এইটাই আপনার অনাক্রম্য ব্যবস্থা(Immune System)।\nশুধু এবং শুধু মাত্র একটা কারণেই আপনার দেহে অনাক্রম্য ব্যবস্থা রয়েছে। এর অনুপস্থিতি তে আপনার দেহ ভাইরাস, ব্যাক্টেরিয়া, ছত্রাক এবং বিভিন্ন পরজীবীর জন্য মনোরম জায়গায় পরিণত হত। আপনার দেহ উষ্ণ, সিক্ত, পুষ্টি উপাদানে ঠাসা এবং এদের অন্যান্য বাসস্থানের তুলনার হাজার গুন আরামদায়ক। তবে যারা আপনার দেহে আশ্রয় নিয়েছে, আপনারই খেয়ে পড়ে নিজেদের বংশ বিস্তার করে চলেছে তুমুল গতিতে তাদের থেকে কৃতজ্ঞতার আশা করাটা নিতান্তই মিছে। সত্যি বলতে এদের বেশিরভাগেরই কিছুই আসে যায়না আপনার কি হল না হল। অনেক জীবাণু আপনাকে অসুস্থ্য করে ফেলতে পারে। এমনকি আপনি মারাও যেতে পারেন যা অবশ্যই আপনাকে নিয়ে প্রকৃতির পরিকল্পনার পরিপন্থী।\nপৃথিবীতে মানুষের আবির্ভাবের অনেক আগে থেকেই জীবাণুরা ছিলো। সৃষ্টির শুরুর দিকে আসলে সব জীবসত্তাই ছিলো এককোষী। এখনও আপনার, আমার, তার মতো বহুকোষী প্রাণের মচ্ছবের মধ্যেও ব্যাক্টেরিয়া, ছত্রাক এরা এককোষী। অনেক অনেক আগে যখন এককোষী জীবসত্তাগুলো বহুকোষীতে বিবর্তিত হয়ে প্রাণী কিংবা উদ্ভিদের অস্তিত্বের রূপ দান করলো তখন কিছু চতুর এককোষী তরুণ পৃথিবীর প্রতিকূল আবাসে কষ্ট করে থাকা বাদ দিয়ে এসব বহুকোষীর দেহে ঢুকে পড়লো। তারা হয়ে গেলো পরজীবী।\nএই অবস্থায় বহুকোষীদের ভবিতব্য ক্ষুদে ঘাতকপূর্ন পরিবেশের মধ্যেই বিবর্তিত হতে হয়েছে। সফল ভাবে বেঁচে থাকা এবং বংশবিস্তারের লক্ষ্যে তাদের তৈরি করতে হয়েছে এমন ব্যবস্থা যা তাদের সুরক্ষা দেবে। মানুষ, গরু, ছাগল, গাছপালা সহ এই পৃথিবীর সব বহুকোষীকেই এই সমস্যার মুখোমুখি হতে হয়েছে এবং এদের সকলেরই অনাক্রম্য ব্যবস্থা বিকশিত হয়েছে। বহুকোষীরা যখন জীবাণুদের বিরুদ্ধে প্রয়োগের জন্য বিভিন্ন প্রতিরক্ষা কৌশল বের করছিলো, জীবাণুরাও তো চুপচাপ বসে ছিলোনা। তারাও প্রত্যেকটা কৌশলকে ফাঁকি দেয়ার প্রতিকৌশল বের করেছে। এই মহাযুদ্ধ চলছে, চলবে…\nজীবাণুদের কিছু চারিত্রিক বৈশিষ্ট্যের জন্য এই মহাযুদ্ধে টিকে থাকতে তারা কিছু অসম সুবিধা ভোগ করে। একটি হচ্ছে বংশবৃদ্ধির গতি। বিবর্তনের অন্যতম গুরুত্বপূর্ন একটি বিষয় হল আকার। বিবর্তনীয় সময়ে প্রানীদের আকার সাধারণত বৃদ্ধি পায়। এর পেছনে অনেক কারণ থাকতে পারে, তবে একটা জিনিস পরিষ্কার যে, আপনি যত বড় হবেন অন্যের শিকার থেকে শিকারী হয়ে ওঠার সম্ভাবনা তত বেড়ে যাবে। তবে এটাও সত্য, আপনি যত বড় আপনাকে বানাতে তত বেশি সময় লাগবে। একটা ব্যাক্টেরিয়া যদি উষ্ণ পরিবেশ এবং পানি-পুষ্টি পায় তবে এক ঘন্টার মধ্যে সে প্রজননক্ষম হয়ে যাবে, কিন্তু আপনার জন্য সেটা কয়েক বছর!\nটিকে থাকার ক্ষেত্রে এই ব্যাপারটা গুরুত্বপুর্ন কারণ, পরিবেশের প্রভাবে যে বিবর্তনীয় পরিবর্তনগুলো ঘটে সেগুলোর উৎপত্তি জীবের ডিএনএ তে পরিব্যক্তির(Mutation) ফলে। আর পরিব্যক্তির সবচেয়ে বড় উৎস হলো প্রজনন। প্রতিবার কোষ বিভাজনের সময় ডিএনএ অনুলিপি তৈরি হয়। এই অনুলিপির প্রকৃয়াটা বেশ দক্ষ, কিন্তু ততটা নয় যে একেবারেই নির্ভুল অনুলিপি তৈরি হবে। যদিও বেশির ভাগ ভুলই ঠিক করে ফেলা হয়, কিন্তু এই ভুল ঠিক করে ফেলার কার্যকৌশলটাও কখনো কখন ভুল করে। তাই প্রতি প্রজন্মেই কিছু ভিন্নতা ডিএনএ তে ঢুকে পড়ে, এরাই বিবর্তন ও প্রাকৃতিক নির্বাচনের কাঁচামাল।\nকিন্তু, এসবের সাথে এককোষী এবং বহুকোষীর টিকে থাকার যুদ্ধের সম্পর্ক কি? জীবাণুর ডিএনএ তে কি প্রজন্মান্তরে ভুল হয় না? তা হয়, কিন্তু জীবাণুরা তাদের বিবর্তনের জন্য দরকারী জিনগত পরিবর্তন আমাদের তুলনার ট্রিলিয়ন ভাগ দ্রুত তৈরি করতে পারে। মানুষের একটা নিষিক্ত ডিম্বানু আর একটা ব্যাক্টেরিয়াকে যদি উপযুক্ত পরিবেশে সংখ্যাবৃদ্ধির প্রতিযোগিতায় নামতে দেয়া হয়, তাহলে দেখা যাবে ২ দিন পরও ডিম্বানুর কোন খোজ নেই কিন্তু ব্যাক্টেরিয়াটি এতই সংখ্যা বৃদ্ধি করেছে যে তার অস্তিত্ব বুঝতে আর মাইক্রোস্কোপ লাগছেনা, ঠিকই চারপাশ ভরিয়ে ফেলেছে।\nজীবাণুদের এই বেসম্ভব রকমের বংশবৃদ্ধি এবং পরিব্যক্তির গতির সাথে পাল্লা দিয়ে বহুকোষীদের নিরাপত্তার জন্যই অনাক্রম্য ব্যবস্থার মত চমৎকার জিনিসটির তৈরি হয়েছে। এটা শুধু বর্তমানে পৃথিবীতে ঘুরে বেড়ানো জীবাণুদেরই চিনে ধ্বংস করতে পারে তা নয়, বরং অদূর ভবিষ্যতে যেসবের উদ্ভব হতে পারে তাদের বিরুদ্ধেও কাজ করতে সদা প্রস্তুত।\nআপনার দেহে জীবাণুরা প্রবেশ করলে একে বলি সংক্রমন(Infection)। সাধারনত সংক্রমনের ফলে আপনার একটু জ্বর আসে, পেটে ঝামেলা করে। কিন্তু বিশ্রাম নিলে বেশিরভাগ ক্ষেত্রেই এটা সেরে যায়। এটার জন্য আপনার অনাক্রম্য ব্যবস্থাকে কে একটা ধন্যবাদ দিতেই পারেন। কিন্তু, এতেই তার কাজ শেষ হয়ে যায়না।\nআপনি নিশ্চয়ই জানেন যে সবারই একবার করে বসন্ত হয়, কিংবা প্রতি বছর এক-দুই বার করে স্বর্দি লাগে। কেন এসব বারবার হয়না? এই ব্যাপারটাই অনাক্রম্য ব্যবস্থার আরেকটি চমৎকার বৈশিষ্ট্য। আপনি কোন জীবাণুর দ্বারা আক্রান্ত হয়ে সুস্থ হবার পরও অনাক্রম্য ব্যবস্থা তাকে মনে রাখতে পারে। যার ফলে পরে আবার ওই জীবাণুর দেখা পেলেই কট! সে আর রোগ সৃষ্টি করতে পারেনা।\nবিজ্ঞানীরা একে বলেন অনাক্রম্যতা সংক্রান্ত স্মৃতি(Immunological memory)। যদিও এই স্মৃতি আপনাকে একই জীবাণুর বার বার আক্রমণ থেকে রক্ষা করবে, কিন্তু নতুন জীবাণুর সময় সে আর সাহায্য করতে পারবেনা। প্রতিটা নতুন জীবাণুর আক্রমণে অনাক্রম্য ব্যবস্থা যেন একে মনে রাখতে পারে সেই প্রকৃয়ার মধ্য দিয়ে যেতে হয়। প্রতিদিনই আমাদের শরীরে হাজার হাজার জীবাণু প্রবেশ করে। এভাবে আমরা বড় হয়ে গেলে আমাদের অনাক্রম্য ব্যবস্থা কোটি কোটি জীবাণুকে মুখস্থ করে ফেলে। আপনি নিশ্চয়ই ছোটবেলায় টীকা(Vaccine) নিয়েছেন? টীকা আসলে কিছুই না, যে রোগের টীকা সেই রোগেরই জীবাণু! কিন্তু সে দুর্বল। যেন আপনার রোগ প্রতিরোধ ব্যবস্থা একে চিনে নেবার সুযোগও পায় এবং এর ফলে কোন রোগও সৃষ্টি হয়না।\nএকটা বিল্ডিং এর সবচেয়ে ছোট একক হচ্ছে একটা ইট। তেমনি আমাদের দেহের সবচেয়ে ছোট একক হচ্ছে কোষ(Cell )। একটা কোষ এতই ছোট যে একে খালি চোখে দেখাই যায়না। সারা শরীরে রয়েছে নানান রকম কোষ করছে নানান রকম কাজ। আমাদের অনাক্রম্য ব্যবস্থাও আসলে বিশেষ বিশেষ ধরনের কিছু কোষ রয়েছে, যাকে বলা হয় অনাক্রম্য কোষ।\nআপনার রক্তের রং লাল, কারণ এতে থাকে প্রচুর লোহিত কণিকা(Erythrocytes)। লোহিত কণিকা ছাড়াও রক্তে থাকে শ্বেতকণিকা(Leucocytes)। এই শ্বেতকণিকা গুলো হচ্ছে অনাক্রম্য ব্যবস্থার অংশ। যেহেতু রক্ত সারা শরীরেই সঞ্চালিত করে, সেহেতু সারা শরীরেই শ্বেতকণিকা আছে, তেহেতু সারা শরীরেই অনাক্রম্য ব্যবস্থা ছড়ানো। তবে শরীরের কিছু কিছু অংশে অনাক্রম্য কোষের সংখ্যা একটু বেশিই থাকে। তা হচ্ছে লসিকা গ্রন্থি(Lymph node) , এবং প্লীহা(spleen) এরা খুবই গুরুত্বপুর্ন কারণ এখান থেকেই অনাক্রম্য ব্যবস্থার কর্মযজ্ঞ শুরু হয় যখন আপনি আক্রান্ত হন।\nএবার অনাক্রম্য ব্যবস্থার বিভিন্ন কোষের সাথে পরিচিত হওয়া যাক।\nনিউট্রোফিলঃ যদি আপনি চলার পথে পড়ে গিয়ে ব্যাথা পান এবং কোথাও কেটে গিয়ে ক্ষত সৃষ্টি হয়, তখন সেই জায়গা দিয়ে বিভিন্ন জীবাণু আপনার দেহে প্রবেশ করতে পারে। এই অবস্থায় রক্তের নিউট্রোফিল সেই ক্ষত স্থানে ছুটে গিয়ে জীবাণুদের ঠেকায়। এরা শ্বেতকণিকার অংশ।\nম্যাক্রোফাজঃ এরা আরেক ধরনে শ্বেত কণিকা। গ্রীক ভাষায় ম্যাক্রোফাজ অর্থ বড় খাদক। এর কাজও সেরকম, সরাসরি জীবাণুদের খেয়ে ফেলে তাদের ধংস করে। ফুসফুস, যকৃত, পেটের নাড়িভুড়ি এমনকি আপনার চামড়াতেও এদের খুঁজে পেতে পারেন।\nডেন্ড্রাইটিক কোষঃ গ্রীক ভাষায় ডেনড্রন শব্দের অর্থ হলো গাছ। এই কোষের গাছের মত ছড়ানো শাখা প্রশাখা থাকে বলেই এর এরকম নাম। এরাও অনাক্রম্য ব্যবস্থার খুব গুরুত্বপুর্ন একটি কোষ। এর কাজ হচ্ছে সারাদেহ থেকে সন্দেহজনক কোষগুলোকে ধরে লসিকা গ্রন্থিতে নিয়ে আসে এবং সেখানে অবস্থানরত অনাক্রম্য কোষগুলোকে বুঝতে সাহায্য করা অনুপ্রবেশকারী জীবাণুটা কি ধরনের, এবং কোন উপায়ে একে সহজে ধ্বংস করা যায়।\nচিত্রঃ ডেন্ড্রাইটিক কোষ\nলিম্ফোসাইটঃ যত রকম শ্বেত কণিকা আছে লিম্ফোসাইট তাদের মধ্য সবচেয়ে ছোট। আপনি যদি মাইক্রোস্কোপে এদের দেখার চেষ্টা করেন, তাহলে সব লিম্ফোসাইটকে একই রকম মনে হতে পারে। কিন্তু যদি গভীরভাবে খেয়াল করেন তাহলে বুঝতে পারবেন, এরা আসলে আলাদা। এদের একটি হচ্ছে বি লিম্ফোসাইট। এদের কাজ হচ্ছে বিশেষ একটি অস্ত্র এন্টিবডি তৈরি করা। আরেকটি লিম্ফোসাইট হলো টি লিম্ফোসাইট। টি লিম্ফোসাইট আবার দুই প্রকার, সাহায্যকারী টি লিম্ফোসাইট এবং হত্যাকারী টি লিম্ফোসাইট। সাহায্যকারী টি লিম্ফোসাইট- বি লিম্ফোসাইটকে এন্টি বডি তৈরির কাজে সাহায্য করে। অন্যদিকে হত্যাকারী টি লিম্ফোসাইট… নাম শুনেই বুঝা যাচ্ছে এর কাজ। আপনার দেহের আক্রান্ত কোষগুলোকে এরা মেরে ফেলে। টি লিম্ফোসাইট এবং বি লিম্ফোসাইট মিলে আপনার আমার মতো আধুনিক মেরুদন্ডী এবং প্রাচীন প্রাণিদের অনাক্রম্য ব্যাবস্থার মধ্যে সুস্পষ্ট পার্থক্য গড়ে দিয়েছে। এদের কারণে আমাদের অনাক্রম্য ব্যাবস্থা এতটাই যথাযথ এবং সূক্ষ যে একটা কেঁচো তা স্বপ্নেও ভাবতে পারবেনা।\nচিত্রঃ বি লিম্ফোসাইট এবং টি লিম্ফোসাইট\nএখন পর্যন্ত আমরা অনাক্রম্য সিস্টেমের বিভিন্ন কোষ সম্পর্কে জানলাম। এরা সারা দেহে ছড়ানো থাকলেও কিছু কিছু অংগে এদের ঘনত্ব বেশি থাকে। এদের প্রত্যেকের কাজ আলাদা হলেও সকলে একসাথে আপনার দেহকে বিভিন্ন রোগ জীবাণু থেকে সুরক্ষা দিতে সবসময় সচেষ্ট।\nযদিও অনাক্রম্যতা সংক্রান্ত বেশিরভাগ ঘটনাই আণুবীক্ষনিক দুনিয়ায় ঘটে তবে দেহের কিছু কিছু বড়সড় অংগের অবদান অস্বীকার করলে এই লেখাটি অপূর্নই রয়ে যাবে। এর মাঝে প্রথমেই আসে অস্থিমজ্জা। ফ্যাকাসে হলুদ সাদাটে এই বস্তুটি দেহের বেশিরভাগ হাড়ের ভেতরে পাওয়া যায়। অস্থিমজ্জা মূলত সব রকম রক্তকণিকার আঁতুড়ঘর হিসেবে কাজ করে। এখানেই তৈরি হয় লোহিত কণিকা ও শ্বেতকণিকা। আরেকটি গুরুত্বপূর্ন অংগ হচ্ছে থাইমাস। এই অবস্থান হৃদপিন্ডের ঠিক উপরের দিকে। আপনার দেহের টি লিম্ফোসাইটগুলো এখানেই বড় হয়। অস্থিমজ্জায় তরুণ টি লিম্ফোসাইট তৈরি হবার পর তারা চলে আসে থাইমাসে। এখানেই এদের যোগ্য করে তোলা হয় দেহের নিরাপত্তার মতো গুরুত্বপূর্ন দ্বায়িত্ব পালনের জন্য এবং এই প্রক্রিয়ার প্রায় ৯০ শতাংশ তরুণ টি লিম্ফোসাইটকে ছাটাই হতে হয়। থাইমাসে টি লিম্ফোসাইট এবং অস্থিমজ্জায় বি লিম্ফোসাইট যখন পরিপক্ক হয়, তখন তারা চলে আসে লসিকা গ্রন্থি এবং প্লীহায়। আপনার দেহে শুধুমাত্র একটি প্লীহা রয়েছে, যার অবস্থান পাকস্থলির পাশে। তবে লসিকাগ্রন্থি আছে হাজার হাজার যা ছড়িয়ে আছে সারা শরীরে। লসিকাগ্রন্থির বাহিরের দিকে থাকে বি লিম্ফোসাইট আর ভেতরের দিকে টি লিম্ফোসাইট। এর ভেতর দিয়ে যখন রক্ত এবং লসিকা চলাচল করে তখন তারা কি বহন করছে তা বি লিম্ফোসাইট এবং টি লিম্ফোসাইট ভালোভাবে পরীক্ষা করে। ঠিক চেকপোস্টের মতো। আর ডেনড্রাইটিক কোষগুলো সন্দেহজনক জিনিসপত্র পরীক্ষার জন্যও এখানেই ধরে আনে। কোন বহিরাগত শনাক্ত হলেই এলার্ম বাজতে থাকে এবং শুরু হয়ে যায় অনাক্রম্য প্রতিক্রিয়া(Immune response)। বি লিম্ফোসাইটগুলো এন্টিবডি তৈরি শুরু করে, টি লিম্ফোসাইটগুলো খুঁজতে বের হয়ে যায় সমস্যার উৎস কি। প্লীহার মূল কাজ আসলে মৃত এবং মৃতপ্রায় লোহিতকণিকাগুলো থেকে আয়রন সংগ্রহ করে এদের রক্ত থেকে সরিয়ে ফেলা। তবে এরা বিশালাকার লসিকাগ্রন্থির মতও কাজ করে। এর মধ্যেও রক্ত ও লসিকার বহনকারী জিনিসগুলো টি এবং বি লিম্ফোসাইটের পর্যবেক্ষনের ভেতর দিয়ে যেতে হয়।\nঅনাক্রম্য ব্যাবস্থা যে কতটা দরকারী এবং একটি কার্যকর অনাক্রম্য ব্যবস্থা থাকার জন্য আপনার নিজেকে সত্যিই ভাগ্যবান অনুভব করা উচিত সেটা বুঝতে পারা কঠিন কর্ম নয়। শেষ করছি ডেভিড ফিলিপ ভেটার নামক এক দূর্ভাগার গল্প বলে। সে জন্মেছিল SCID(severe combined immunodeficiency) নিয়ে যেটা এখন Bubble Boy Disease হিসেবে পরিচিত। এটা এমনই এক জিনগত রোগ যেটার কারনে দেহে কোন কার্যকর বি এবং টি লিম্ফোসাইট তৈরি হয়না। ফলে অনাক্রম্য ব্যবস্থা একরকম নাই বললেই চলে। আক্রান্ত ব্যাক্তি অস্বাভাবিক রকমের নাজুক হয়ে পড়েন সংক্রমনের ব্যপারে। ডেভিড ভেটারকে জন্মের পরপরই জীবাণুমুক্ত প্লাস্টিক বেলুনের মতো চেম্বারের মধ্যে ঢুকিয়ে ফেলা হয়েছিলো। এর ভেতরেই তাকে খাবার দেয়া হত, ডায়পার বদলানো হতো, ওষুধ দেয়া হতো সবই বিশেষভাবে জীবাণুমুক্ত করে। ভেটারকে শুধুমাত্র স্পর্শ করা যেত চেম্বারের দেয়ালে স্থাপিত বিশেষ গ্লাভসের মাধ্যমে। চেম্বারটি কম্প্রেসার দিয়ে ফুলিয়ে রাখা হত যেটা প্রচুর শব্দ করত যার ফলে ভেটারের সাথে যোগাযোগ করা ছিলো দুরূহ ব্যাপার। তিন বছর বয়সে চিকিৎসা দল তাদের বাসায় আরো বড় একটা জীবাণুমুক্ত চেম্বার এবং একটি ট্রান্সপোর্ট চেম্বার তৈরি করে দেন যার ফলে সে হাসপাতাল এবং বাড়িতে যাতায়াত করতে পারতো। ভেটারের বয়স যখন ৪ বছর তখন সে আবিষ্কার করে চেম্বারের ভেতরে ভুলে রেখে যাওয়া একটা সিরিঞ্জ দিয়ে সে চেম্বারের গায়ে ফুটো করতে পারে! এই অবস্থায় তাকে বুঝানো হয় জীবাণু কি, এবং তার অবস্থা। সে আরো বড় হয়, এবং চেম্বারের বাহিরের রঙ্গিন পৃথিবী সম্পর্কে আগ্রহী হয়ে ওঠে। ৬ বছর বয়সে নাসার বিজ্ঞানীরা তাকে স্পেসস্যুটের আদলে একটা বিশেষ পোষাক বানিয়ে দেয় যেটা তার চেম্বারের সাথে যুক্ত এবং ওটার ভেতর ঢুকে সে বাহিরে ঘুরে বেড়াতে পারতো। তবে সে মাত্র সাত বার সেই স্যুটটি ব্যবহার করেছিলো। কারণ দ্রুতই সে স্যুটের সাইজের তুলনায় বড় হয়ে যায়। ভেটারের চিকিৎসায় সেই আমলের ১.৩ মিলিয়ন ডলার খরচ হলেও শেষপর্যন্ত আরোগ্য মেলেনি। ১২ বছর বয়সে সে তার বোনের থেকে অস্থিমজ্জা ট্রান্সপ্ল্যান্ট গ্রহন করে। তার দেহ যদিও এর সাথে মানিয়ে নিয়েছিল কিন্তু কয়েকমাস পরে সে অসুস্থ্য হয়ে মারা যায়। তার মৃতদেহের অটোপ্সি থেকে জানা যায় দাতার অস্থিমজ্জায় লুকানো ছিলো এপস্টেইন বার ভাইরাসের বীজ, যেটা ট্রান্সপ্ল্যান্টের আগে শনাক্ত করা যায়নি। SCID নিয়ে অনেক শিশুই জন্মগ্রহন করে, কিন্তু সবাই তো ডেভিড ভেটার হতে পারেনা, তাই জন্মের পরপরই সংক্রমনে মারা যায়। যদিও ভেটার এই রোগ নিয়েও ১২ বছর বেঁচে ছিলো, কিন্তু সেটাকে কি বেঁচে থাকা বলে?\n১। In defense of self; Willian R. Clark\n২। Immunology; David Male, Jonathan Brostoff, David B. Roth, Ivan Roitt\nরুহশান আহমেদ February 12, 2017\nখুব ভালো লেখা! Immunology এর উপর আরও লেখা চাই!\nধন্যবাদ, চেষ্টা করবো।\nইমিউনিটির মতো জটিল জিনিস নিয়ে সহজ এবং অসম্ভব মজার লেখা।\nআসলেই। ইমিউনিটির মতো জটিল জিনিস নিয়ে সহজ এবং অসম্ভব মজার লেখা!


০৫:০৬ পিএম, ৪ ফেব্রুয়ারি ২০১৯ সোমবার\nভারতের কেন্দ্রীয় গোয়েন্দা সংস্থার (সিবিআই) সঙ্গে রাজ্য পুলিশের সংঘাত মামলার রায় আরও একদিন পিছিয়ে দিয়েছে দেশটির সর্বোচ্চ আদালত। মঙ্গলবার প্রধান বিচারপতি রঞ্জন গগৈয়ের ডিভিশন বেঞ্চে এই মামলার শুনানি হবে।\n০৫:০৪ পিএম, ৪ ফেব্রুয়ারি ২০১৯ সোমবার\nফিলিপাইনের প্রেসিডেন্ট রদ্রিগো দুতার্তে এবং উত্তর কোরিয়ার নেতা কিম জং উন হংকংয়ের রাস্তায় হাঁটছেন, ছবি তোলার জন্য পোজ দিচ্ছেন এবং রাতে চিকেন ডিনারও সারলেন। বেশ কয়েকটি ছবি দেখে প্রথমে অনেকের কাছে একেবারে সত্য মনে হতে পারে; কিন্তু\n০৪:৫৯ পিএম, ৪ ফেব্রুয়ারি ২০১৯ সোমবার\nযুক্তরাষ্ট্রের ক্যালিফোর্নিয়া অঙ্গরাজ্যে একটি ভবনের ওপর বিমান ভেঙে পড়ার ঘটনায় পাঁচজন নিহত হয়েছে। মার্কিন কর্মকর্তারা জানিয়েছেন, স্থানীয় সময় রোববারের ওই দুর্ঘটনায় এক পাইলট এবং আরও চারজন নিহত হয়েছে।\n০৪:৫৩ পিএম, ৪ ফেব্রুয়ারি ২০১৯ সোমবার\n০৪:৪৯ পিএম, ৪ ফেব্রুয়ারি ২০১৯ সোমবার\n০৪:৪৩ পিএম, ৪ ফেব্রুয়ারি ২০১৯ সোমবার\n০৪:৪২ পিএম, ৪ ফেব্রুয়ারি ২০১৯ সোমবার\nযুক্তরাষ্ট্রে অভিবাসন নীতি লঙ্ঘনের অপরাধে আটক হয়েছে প্রায় ৬শ ভারতীয় শিক্ষার্থী। এদের মধ্যে কেউ পিএইচডি করছেন, কেউ আবার স্নাতক পড়ছেন। যুক্তরাষ্ট্রের অভিবাসন নীতি তোয়াক্কা না করেই সেখানে বসবাস করছিলেন তারা।\n০৮:৫১ পিএম, ১ ফেব্রুয়ারি ২০১৯ শুক্রবার\nপ্রেমিকের সঙ্গে মনোমালিন্য হচ্ছিল। সেই অভিমান থেকেই ফোনে কথা বলতে বলতেই আত্মহত্যা করলেন এক কলেজ শিক্ষার্থী। ঘরের দরজা ভেঙে তার ঝুলন্ত মরদেহ উদ্ধার করেছে পুলিশ। ঘটনাটি ঘটেছে ভারতের ২৪ পরগনায়।\n০৮:৪০ পিএম, ১ ফেব্রুয়ারি ২০১৯ শুক্রবার\nভারতে যুদ্ধবিমান বিধ্বস্ত হয়ে ২ পাইলট নিহত\nভারতীয় বিমান বাহিনীর একটি যুদ্ধবিমান বিধ্বস্ত হয়ে দুই পাইলট নিহত হয়েছে। শুক্রবার সকালে ব্যাংগালুরুর ইয়ামালুরে মহড়ায় অংশ নিয়েছিল যুদ্ধবিমান মিরাজ ২০০০।\n০৬:১৮ পিএম, ১ ফেব্রুয়ারি ২০১৯ শুক্রবার\nআফগানিস্তানে তালেবান জোরালো হচ্ছে, নিয়ন্ত্রণ হারাচ্ছে সরকার\nআফগানিস্তান সরকারের দেশটির ভূমি ও জনসংখ্যার ওপর নিয়ন্ত্রণ হারানো অব্যাহত রয়েছে। ২০১৮ সালে এ অবস্থা আরও তলানিতে গিয়ে ঠেকেছে। তাছাড়া আফগানিস্তানে তালেবানের অবস্থান আরও জোরালো হচ্ছে বলেও মার্কিন এক সরকারি প্রতিবেদনে এ তথ্য জানানো হয়েছে।\n০৫:৩২ পিএম, ১ ফেব্রুয়ারি ২০১৯ শুক্রবার\nসৌদিতে শিশুদের সাইবার সিকিউরিটি প্রশিক্ষণ\nপাইলট প্রোগ্রামের অংশ হিসেবে সৌদি আরবে শিশুদের বেসিক প্রোগ্রামিংয়ের প্রশিক্ষণ দিচ্ছে দেশটির সরকার। আর এই প্রশিক্ষণ কর্মশালার আয়োজন করেছে দ্য সৌদি ফেডারেশন ফর সাইবার সিকিউরিটি, প্রোগ্রামিং অ্যান্ড ড্রোনস। দৈনিক আরব নিউজের এক প্রতিবেদনে এ তথ্য জানানো হয়েছে।\n০৫:২১ পিএম, ১ ফেব্রুয়ারি ২০১৯ শুক্রবার\nআফগান যুদ্ধের চাবিকাঠি পাকিস্তানে\nআফগানিস্তানের প্রেসিডেন্ট আশরাফ ঘানি বুধবার বলেছেন, আফগান যুদ্ধের চাবিকাঠি পাকিস্তানের শহর ইসলামাবাদ, কোয়েটা ও রাওয়ালপিণ্ডিতে। অর্থাৎ প্রতিবেশী দেশটি আন্তঃসীমান্ত বিদ্রোহীদের তৎপরতার নিরাপদ স্বর্গ।\nঅমিতাভের কন্ঠ নকল করে লটারিতে প্রতারণা!\nভারতে বলি শাহেনশাহ অমিতাভ বচ্চনের কণ্ঠ নকল করে প্রতারণার ফাঁদে ফেলে টাকা হাতিয়ে নেয়ার ঘটনা ঘটেছে।\nগত কয়েক মাস ধরে সেখানের অনেককেই এভাবে ধোঁকা দিয়ে আসছিল একদল প্রতারক চক্র।\n০৯:২৪ পিএম, ৩১ জানুয়ারি ২০১৯ বৃহস্পতিবার\nনির্বাচনের আগে ভারতে সাম্প্রদায়িক দাঙ্গা!\nভারতে সাধারণ নির্বাচনের আগে সাম্প্রদায়িক দাঙ্গা হওয়ার সম্ভাবনা রয়েছে। হিন্দু জাতীয়তাবাদী শক্তি হিন্দু ভাবাবেগকে কাজে লাগিয়ে নির্বাচনী বৈতরণীর চেষ্টা করলে আরও বাড়বে দাঙ্গার আশঙ্কা।\nভোটের আগে দাঙ্গা বাধতে পারে ভারতে\n‘লোকসভা নির্বাচনের আগে ভারতে সাম্প্রদায়িক দাঙ্গা বাধতে পারে। প্রধানমন্ত্রী নরেন্দ্র মোদির বিজেপি সরকারের কট্টর হিন্দুত্ববাদ অব্যাহত থাকলে পার্লামেন্টে নির্বাচনে দাঙ্গা-হাঙ্গামার সম্ভাবনা বাড়বে।’ এমনটাই হুশিয়ারি দিয়েছেন যুক্তরাষ্ট্রের স্পাই মাস্টারখ্যাত জাতীয় গোয়েন্দা বিভাগের পরিচালক ডান কোটস।\nভারতের অন্যতম বড় নির্মাণ সংস্থা লার্সেন অ্যান্ড টুবরোর বেশিরভাগই অনিল মানিভাই নায়েক নামে প্রকৌশলীর হাতে গড়া।\n৫৩ বছর চাকরি করেছেন এ প্রতিষ্ঠানে। কাজকে এতই ভালোবাসতেন যে, কখনও ছুটি নেননি তিনি। আর এ কারণেই চাকরি থেকে অবসরের সময় জমা ছুটি বাবদ পেলেন প্রায় ৩২ কোটি টাকা। খবর আনন্দবাজারের।\n০৯:২১ পিএম, ৩১ জানুয়ারি ২০১৯ বৃহস্পতিবার\nবৃহৎ শক্তিগুলোর সঙ্গে পরমাণু চুক্তিতে দেয়া প্রতিশ্রুতি রক্ষা করে যাচ্ছে ইরান। আন্তর্জাতিক আণবিক শক্তি সংস্থার প্রধান ইউকিয়া আমানো বুধবার এ তথ্য জানিয়েছেন।\n০৯:১৯ পিএম, ৩১ জানুয়ারি ২০১৯ বৃহস্পতিবার\nসৌদি আরবের নেতৃত্বে কয়েকটি আরব দেশের সঙ্গে দোহার সম্পর্ক বিচ্ছিন্ন হওয়ার এমন উত্তেজনাপূর্ণ সময়ে চীনের প্রেসিডেন্ট শি জিনপিং গ্যাসসমৃদ্ধ দেশ কাতারকে মধ্যপ্রাচ্যে বিরোধ নিষ্পত্তির আহ্বান জানিয়েছেন। এদিকে কাতার বেইজিংয়ের এমন আমন্ত্রণে স্বাগত জানিয়েছে। বৃহস্পতিবার এ আহ্বান জানানো হয়।\n০৯:১৮ পিএম, ৩১ জানুয়ারি ২০১৯ বৃহস্পতিবার\nফোনেই স্ত্রীকে তিন তালাক বললেন স্বামী, কারণ...\nতুচ্ছ ঘটনাকে কেন্দ্র করে ফোনেই স্ত্রীকে তিন তালাক দিলেন স্বামী।\nসম্প্রতি ভারতের উত্তরপ্রদেশ রাজ্যের এটাহ এলাকায় এ ঘটনার বিবরণে জানা যায়, বাড়ি ফিরতে ১০ মিনিট দেরি করেছিলেন স্ত্রী। আর এই কারণে মোবাইল ফোনেই স্ত্রীকে তিন তালাক দিয়েছেন স্বামী।\nছাত্রীদের নৃত্যে টাকা ছুড়লেন কনস্টেবল\nভারতে ৬৯তম প্রজাতন্ত্র দিবস উপলক্ষে একটি স্কুলে উদযাপন করা হয় বর্ণাঢ্য অনুষ্ঠান। আর সেই অনুষ্ঠানে দেশাত্মবোধক গানে স্কুলের ছাত্রীদের নৃত্য পরিবেশনের সময় মঞ্চে উঠে এক পুলিশ কনস্টেবলের টাকা উড়ানোর ঘটনা ঘটেছে। এমন ভিডিও সোশ্যাল মিডিয়ায় পোস্ট হওয়ার সঙ্গে সঙ্গেই ভাইরাল হয়ে যায়।\n০৫:০৮ পিএম, ৩১ জানুয়ারি ২০১৯ বৃহস্পতিবার\nঅবশেষে অনুমোদন পেল টিউলিপের ‘বেবি লিভ প্রক্সি ভোট’\nঅবশেষে ব্রিটিশ পার্লামেন্টে অনুমোদন পেয়েছে আলোচিত ‘বেবি লিভ প্রক্সি ভোট’ ব্যবস্থা। সোমবার দেশটির হাউজ অব কমন্সে পার্লামেন্ট সদস্যরা ‘বেবি লিভ প্রক্সি ভোট’ এর অনুমোদন প্রদান করেন।\nআমাকে হত্যা করতে নির্দেশ দিয়েছিলেন ট্রাম্প: মাদুরো\nভেনেজুয়েলার প্রেসিডেন্ট নিকোলাস মাদুরো অভিযোগ করেছেন, তাকে হত্যার জন্য মার্কিন প্রেসিডেন্ট ডোনাল্ড ট্রাম্প প্রতিবেশি কলম্বিয়ার সরকার ও দেশটির মাফিয়াদের নির্দেশ দিয়েছিলেন।\n০৫:০৬ পিএম, ৩১ জানুয়ারি ২০১৯ বৃহস্পতিবার


August 2018 - সাধারণ মানুষের অভিজ্ঞতা\nPosted on August 31, 2018 June 7, 2020\nকৃতি স্যানন সম্পর্কে এই তথ্যগুলো জানতেন কি? (Did you know these info about Kriti Sanon?)\nকৃতি ১৯৯০ সালের ২৭শে জানুয়ারী তারিখে জন্মগ্রহণ করেন অর্থাৎ বর্তমানে তাঁর বয়স প্রায় ২৮ বছর এবং তিনি সিংহ রাশির জাতিকা। তিনি দিল্লীতে জন্মগ্রহণ করেন এবং বেড়ে ওঠেন। তাঁর বাবার নাম রাহুল যিনি একজন চার্টার্ড একাউন্টেন্ট এবং তাঁর মায়ের নাম গীতা যিনি দিল্লী বিশ্ববিদ্যালয়ের অধ্যাপিকা। কৃতির একজন ছোট বোন রয়েছে, তাঁর নাম নুপুর। কৃতি আরকে পুরামে অবস্থিত দিল্লী সরকারি বিদ্যালয়ে পড়াশুনা করেন।\nতিনি উত্তরপ্রদেশের নয়ডায় অবস্থিত জয়পী ইন্সটিটিউট অফ ইনফরমেশন টেকনোলজি থেকে ইলেকট্রনিক্স এবং কমিউনিকেশন্স ইঞ্জিনিয়ারিং বিষয়ে বি.টেক. ডিগ্রী অর্জন করেন। গ্র্যাজুয়েশনের পর তিনি কিছুকাল মডেলিং করেন। তিনি ক্লোজআপ, ভিভেল, আমুল, স্যামসাং, হিমালয়া এবং বাটা’র পণ্যের মডেল হন। কৃতি তাঁর অভিনয় জীবনের সূচনা করেন সুকুমার পরিচালিত তেলেগু ফিল্ম ‘নেনোক্কাদিনে’র মাধ্যমে, যা মুক্তি পায় ২০১৪ সালে। ছবিটিতে তিনি সামিরা নামের একটি মেয়ের চরিত্রে অভিনয় করেন, যে কিনা মহেশ বাবুর চরিত্রের প্রেমিকা। এ ছবিতে তাঁর অভিনয় মিশ্র প্রতিক্রিয়া অর্জন করেছে, তার মানে হলো – কিছু লোক (ফিল্ম ক্রিটিক বা সমালোচক) প্রশংসা করলেও অন্যরা তাঁর অভিনয়শৈলীকে গড়পড়তা বলে উল্লেখ করেছেন।\n২০১৪-এর মাঝামাঝি সময়ে কৃতি স্যানন অভিনীত প্রথম হিন্দী ফিল্ম ‘হিরোপান্তি’ মুক্তি পায়। এতে তাঁর বিপরীতে অভিনয় করেন টাইগার শ্রফ এবং ছবিটি পরিচালনা করেন সাব্বির খান। এই ছবিতেও কৃতির অভিনয় মিশ্র প্রতিক্রিয়া অর্জন করে, তবে ছবিটি ব্যবসায়িক সফলতা অর্জন করে। এতে করে বলিউডে কৃতির কাটতি ব্যাপকভাবে বেড়ে যায়। তবে যে যাই বলুক না কেন, তাঁর প্রথম বলিউড ছবিতে অভিনয়ের জন্য কৃতি ‘অভিষেককৃত নায়িকা’ হিসেবে ফিল্মফেয়ার অ্যাওয়ার্ড অর্জন করেন।\nশাহরুখের ‘দিলওয়ালে’ ছবিটি কৃতির অভিনয় ক্যারিয়ার জীবনের একটি বড় টার্ন পয়েন্ট। বলিউডের সর্বকালের ইতিহাসে সবচেয়ে বেশি ব্যবসাসফল ছবির কাতারে ‘দিলওয়ালে’র অবস্থান। বিশ্বজুড়ে ছবিটির গ্রস আর্নিং বা অশোধিত উপার্জন ৫৪ মিলিয়ন মার্কিন ডলারের বেশি। তবে ছবিটিতে শাহরুখ কৃতির বিপরীতে অভিনয় করেন নি, বরং কৃতির বিপরীতে ছিলেন ডেভিড ধাওয়ান এবং শাহরুখের বিপরীতে কাজল। উপরন্তু, অনুপমা চোপড়া যিনি কিনা বলিউডের একজন উল্লেখযোগ্য ফিল্ম সমালোচক (ক্রিটিক), তিনি ‘দিলওয়ালে’ ছবিটি পছন্দ করেন নি। তিনি লেখেন, ”ছবিতে কৃতি এবং ধাওয়ানকে টোপ হিসেবে ব্যবহার করা হয়েছে, ইয়াং জেনারেশনকে হলমুখী করার উদ্দেশ্যে”।\n২০১৭ সালে কৃতির দু’টি ছবি মুক্তি পায়, প্রথমটি হলো ‘রাবতা’ যেখানে তিনি সুশান্ত সিং রাজপুতের বিপরীতে অভিনয় করেন। সুযোগ পেলেই কৃতি অভিনয়ের পাশাপাশি অন্যান্য কাজকর্ম যেমনঃ স্টেজ পারফর্ম করেন। ২০১৭ সালের এপ্রিল মাসে তিনি ঐ বছরের আইপিএলের সূচনা অনুষ্ঠানে (ওপেনিং সেরেমনি) পারফর্ম করেন।\nPosted on August 31, 2018 September 11, 2020\nPosted on August 29, 2018 June 7, 2020\nPosted on August 4, 2018 June 7, 2020


বীরভূম জেলা সম্পর্কিত প্রশ্ন উত্তর - Kmdinfo- জিকে ব্যাংক\nবীরভূম জেলা সম্পর্কিত প্রশ্ন উত্তর\nPost category:ভারতীয় ভূগোল / বীরভূম\nবীরভূম জেলাঃ বীরভূম জেলা হল ভারতের পশ্চিমবঙ্গ রাজ্যের একটি প্রশাসনিক একক। জেলাটি বর্ধমান বিভাগের অন্তর্গত সর্ব উত্তরের জেলা৷ এই জেলার সদর দফতর সিউড়ি শহরে অবস্থিত। বোলপুর, রামপুরহাট ও সাঁইথিয়া এই জেলার অপর তিনটি প্রধান শহর।\nবীরভূম জেলার পশ্চিমে ভারতের ঝাড়খণ্ড রাজ্যের জামতাড়া, দুমকা ও পাকুড় জেলা এবং অপর তিন দিকে পশ্চিমবঙ্গের মুর্শিদাবাদ, পূর্ব বর্ধমান ও পশ্চিম বর্ধমান জেলা অবস্থিত।\nএটিও পড়ুন – পশ্চিমবঙ্গের জাতীয় সড়ক (NH) এর তালিকা PDF সহ\nবীরভূমকে বলা হয় “রাঙামাটির দেশ”। এই জেলার ভূসংস্থান ও সাংস্কৃতিক ঐতিহ্য পশ্চিমবঙ্গের অন্যান্য জেলার তুলনায় একটু আলাদা। জেলাটির পশ্চিমাঞ্চল ছোটোনাগপুর মালভূমির অন্তর্গত ঝোপঝাড়ে পরিপূর্ণ একটি এলাকা। এই অঞ্চলটি পশ্চিমদিক থেকে ক্রমশ ঢালু হয়ে নেমে এসে মিশেছে পূর্বদিকের পলিগঠিত উর্বর কৃষিজমিতে।\n1820 সালে এটি বীরভূম জেলার মর্যাদা পায়।\nআয়তন 4.550 বর্গ কিমি।\nঅক্ষাংশ ও দ্রাঘিমাংশগত অবস্থান ঃ 23°32′ এবং 24°35 উত্তর অক্ষাংশের মধ্যে 87°25′ এবং 88°1’40” পশ্চিম দ্রাঘিমাংশের মধ্যে অবস্থিত।\nসীমানাঃ উত্তরে মালদহ, দক্ষিণে বর্ধমান, পূর্বে মুর্শিদাবাদ এবং উত্তর-পশ্চিমে ঝাড়খন্ড রাজ্য অবস্থিত। ভূ-প্রকৃতি বীরভূম রাঢ় অঞ্চলের অংশ, এখানে নাইস শিলা, ল্যাটেরাইট মৃত্তিকা এবং গাঙ্গেয় পলি দেখা যায়।\nউষ্ণ প্রস্রবণ ও আর্টেজীয় কূপঃ বক্রেশ্বর নদীর ডান তীরে এক ঝাক সালফিউরাস উষ্ণ প্রস্রবণ আছে। এই জেলার পশ্চিমে খয়রাশােল ও মহম্মদ বাজার থানা অঞ্চলে আর্টেজীয় কূপ আছে।\nজলবায়ুঃ গ্রীষ্মকালীন সর্বোচ্চ গড় তাপমাত্রা 41°– 42° সেলসিয়াস, সর্বনিম্ন 18° সেলসিয়াস। শীতকালীন গড় তাপমাত্রা 25- 31° সে. আর সর্বনিম্ন 10° সে.। বার্ষিক গড় বৃষ্টিপাত 1300 মিলিমিটার।\nনদ-নদীঃ ময়ূরাক্ষী, অজয়, বক্রেশ্বর, কোপাই, দ্বারকা, ব্রাহ্মণী ইত্যাদি।\nঅরণ্যাঞ্চলঃ 3.51 শতাংশ।\nকৃষিঃ মােট কৃষিজমি (হাজার হেক্টরে)–451.12\nখনিজ দ্রব্যঃ চীনামাটি, আকরিক লােহা, সালফেট, ক্লোরাইড, আর্গন।\nশিল্পঃ রেজিষ্ট্রিকৃত শিল্প প্রতিষ্ঠান–157\nব্যাঙ্ক ও সমবায়ঃ ব্যাঙ্কের সংখ্যা- 174, প্রাথমিক কৃষি-সমবায় সংস্থা-337\nজনসংখ্যাঃ মােট জনসংখ্যা–30, 12,546, জনসংখ্যার ঘনত্ব—প্রতি বর্গ কিমিতে–660\nসাক্ষরতার হারঃ 61.48 শতাংশ।\nস্বাস্থ্য হাসপাতালের সংখ্যা-571\nপ্রশাসনিক কাঠামােঃ মহকুমা3টি (সিউড়ি সদর, বােলপুর, রামপুরহাট); গ্রাম-পঞ্চায়েত- 167টি, আসন সংখ্য 2,258, পঞ্চায়েত সমিতি–19, আসন সংখ্যা–412, পৌরসভা–6টি। থানা—১৮টি, বিধানসভার আসন\nশিক্ষা প্রতিষ্ঠানঃ প্রাথমিক স্কুল-237টি, মাধ্যমিক স্কুল-256টি, উচ্চ-মাধ্যমিক স্কুল—10টি, মহাবিদ্যাল সংখ্য 12টি, লােকসভার আসন2টি। 12টি, বিশ্ববিদ্যালয়টি (বিশ্বভারতী বিশ্ববিদ্যালয়)।\nপ্রঃ বীরভূম জেলার আয়তন কত? উ : ৪,৫৪৫ বর্গ কিলােমিটার।\nপ্রঃ বীরভূম জেলায় কৃষিজমির পরিমাণ প্রতি হাজার হেক্টরে কত ভাগ?\nউঃ ৩১৬.৭৪ ভাগ।\nপ্রঃ বীরভূম জেলায় গ্রামাঞ্চলে কত শতাংশ কৃষিজমি আছে?\nউঃ ৯১.০২ শতাংশ।\nপ্রঃ এই জেলার মাটি কি প্রকৃতির?\nউঃ ল্যাটেরাইট প্রকৃতির।\nপ্রঃ বীরভূম জেলার সীমানা উল্লেখ কর।\nউঃ উত্তরে মালদহ, দক্ষিণে বর্ধমান, পূর্বে মুর্শিদাবাদ ও পশ্চিমে ঝাড়খণ্ড রাজ্যের\nপ্রঃ বীরভূম জেলার জনসংখ্যা কত?\nউঃ ৩০,১২,৫৪৬ জন।\nপ্রঃ বীরভূম জেলায় সাক্ষর ব্যক্তির সংখ্যা কত? উঃ ১৫,৭৪,৯১৫ জন।\nপ্রঃ বীরভূম জেলায় প্রতি বর্গ কিমিতে কত লােক বাস করে?\nউঃ ৬৬৩ জন।\nপ্ৰঃ শহরাঞ্চলে জনবসতির ঘনত্ব কত শতাংশ?\nউঃ ৮.৫৮ শতাংশ।\nপ্রঃ বীরভূম জেলার জেলা সদরের নাম কী?\nপ্রঃ বীরভূম জেলার কটি মহাকুমা ও কি কি?\nউঃ ৩টি ; সিউড়ি সদর, বােলপুর ও রামপুরহাট।\nপ্রঃ বীরভূম জেলার গ্রাম পঞ্চায়েতের সংখ্যা কত?\nপ্রঃ বীরভূম জেলায় কটি থানা ও ব্লক আছে? উঃ থানা ১৮টি, ব্লক ১৯টি।\nপ্রঃ বীরভূম জেলার একটি কেন্দ্রীয় বিশ্বৱিদ্যালয়ের নাম লেখ। উঃ বিশ্বভারতী বিশ্ববিদ্যালয়।\nপ্রঃ বীরভূম জেলায় কটি পলিটেকনিক কলেজ আছে?\nপ্রঃ বিশ্বভারতী বিশ্ববিদ্যালয় কত সালে স্থাপিত হয় ?\nউঃ ১৯৫১ সালে।\nপ্রঃ বীরভূম জেলায় বছরে কতটন ধান উৎপন্ন হয়?\nউঃ ৭,৯৬,৫০০ টন। প্রঃ বীরভূম জেলা ডিম ও দুধ উৎপাদনে কততম স্থানাধিকার করে?\nউঃ ডিম উৎপাদনে তৃতীয় ও দুধ উৎপাদনে চতুর্দশ স্থান।\nপ্রঃ বীরভূম জেলার আরাে কয়েকটি কৃষিজ দ্রব্যের নাম লেখ।\nউঃ ছােলা, আখ ও বাবুই ঘাস।\nপ্রঃ বীরভূম জেলায় পাওয়া যায় এমন কয়েকটি খনিজ দ্রব্যের নাম লেখ।\nউঃ গ্রানাইট, নাইস শিলা, চিনামাটি (মহম্মদবাজার)। প্রঃ বীরভূম জেলার মামাভাগ্নে পাহাড় কোন অঞ্চলে অবস্থিত?\nপ্রঃ মামাভাগ্নে পাহাড়ের উচ্চতা কত?\nউঃ ১০০ মিটার।\nপ্রঃ বীরভূম জেলার কয়েকটি নদীর নাম লেখ। উঃ বক্রেশ্বর, দ্বারকেশ্বর, ব্রাহ্মণী, ময়ুরাক্ষী, পাগলা, কুলা, শাল ও হিংলা নদী।\nপ্রঃ ব্রাহ্মণী নদীর উৎসস্থল কোথায় ?\nউঃ অযােধ্যা পাহাড়ের ব্রাহ্মণী নামক ৬১ মিটার খাড়া জলপ্রপাত থেকে সৃষ্টি। প্রঃ বীরভূম জেলার একটি নদী বাঁধের নাম লেখ।\nউঃ তিলাইয়া বাঁধ।\nপ্রঃ বীরভূম জেলার কয়েকটি বিখ্যাত স্থানের নাম লেখ। মহিষমর্দিনীর মন্দির, জয়দেবের\nউঃ বক্রেশ্বরে উষ্ণ চণ্ডীদাসের নানুর গ্রাম, শ্রীনিকেতন, শান্তিনিকেতন ও তারাপীঠ।\nTags: জেলা, পশ্চিম বঙ্গ, বীরভূম\nPrevious Postপশ্চিম মেদিনীপুর জেলা সম্পর্কিত জিকে\nNext Postবিধানসভার স্পিকারদের নামের তালিকা, Free PDF\nভারতের উল্লেখযোগ্য জলবিদ্যুৎ কেন্দ্র এর তালিকা PDF সহ?


প্রকাশের সময় : ডিসেম্বর ১৮, ২০১৮, ৫:২৭ অপরাহ্ণ\nআপডেট সময় : ডিসেম্বর ১৮, ২০১৮ at ৫:৩৭ অপরাহ্ণ\nসাইদ রিপন : আসন্ন একাদশ জাতীয় সংসদ নির্বাচন উপলক্ষে প্রকাশ্যে প্রতিদ্বন্দ্বী প্রার্থীদের নির্বাচনী কার্যক্রমে উপর্যুপরি বাধাদান, হামলা-মামলার মাধ্যমে হয়রানি, ভীতিপ্রদর্শনসহ বিভিন্নভাবে নির্বাচনী আচরণবিধির ব্যাপক লঙ্ঘনের বিষয়ে নির্বাচন কমিশনের (ইসি) দৃশ্যমান নিস্ক্রিয়তায় গভীর উদ্বেগ প্রকাশ করেছে ট্রান্সপারেন্সি ইন্টারন্যাশনাল বাংলাদেশ (টিআইবি)।\nমঙ্গলবার (১৮ ডিসেম্বর) গণমাধ্যমে পাঠানো এক বিবৃতিতে টিআইবি’র নির্বাহী পরিচালক ড. ইফতেখারুজ্জামান বলেন, বিভিন্ন গণমাধ্যম থেকে প্রাপ্ত সংবাদ অনুযায়ী, একাদশ সংসদ নির্বাচনের প্রচারণার শুরু থেকেই প্রকাশ্যে প্রতিপক্ষের প্রার্থীদের নির্বাচনী কার্যক্রমে উপর্যুপরি মামলা-হামলার মাধ্যমে বাধাদান, হয়রানি, ভীতিপ্রদর্শন মোকাবেলায় নির্বাচন কমিশনের ক্রমাগত ব্যর্থতা। এমনকি আত্মমর্যাদাশীল উদাসীনতা উদ্বেগজনক পর্যায়ে উপনীত হয়েছে। বিভিন্ন বিরোধী পক্ষের প্রার্থীরা শুধু ক্ষমতাসীন দলের কর্মীদের হাতেই লাঞ্ছিত ও নিগৃহীত হচ্ছেন না; আইনশৃঙ্খলা রক্ষাকারী বাহিনীও তাদের প্রতি চরম বৈষম্যমূলক আচরণ করছে।\nতিনি বলেন, বিভিন্ন মহল থেকে হতাশা ও উদ্বেগ প্রকাশ করা সত্ত্বেও প্রকাশ্যে, এমনকি ঘোষনা দিয়ে আইন-শৃংখলা বিরোধী কার্যক্রমের মাধ্যমে নির্বাচনী পরিবেশকে কলুষিত করার প্রচেষ্টা হচ্ছে। যা কঠোর হাতে দমনের উদ্যোগের পরিবর্তে নির্বাচন কমিশনের নির্লিপ্তভাব যেন নিজেকে পাথরের মূর্তিতে পরিণত করেছে, যেমনটি নির্বাচন পর্যবেক্ষকদের প্রত্যাশিত ভূমিকা সম্পর্কে বলতে গিয়ে ইসি থেকে বলা হয়েছিল। ইসির মত সাংবিধানিক প্রতিষ্ঠানের কার্যকরতার এ ধরনের দৃষ্টান্ত লজ্জাজনক ও সম্পূর্ণ অগ্রহণযোগ্য।\nতিনি বলেন, ‘নির্বাচনে সমান প্রতিযোগিতার পরিবেশ নিশ্চিতের লক্ষ্যে কিছু ফাঁকা বুলি ছাড়া কোন প্রকার ইতিবাচক দৃষ্টান্ত এখনো কমিশন স্থাপন করতে পারেনি, যা অত্যন্ত বিব্রতকর। অন্যদিকে আইন-শৃংখলা রক্ষাকারী বাহিনীর প্রতিও আমরা আহ্বান জানাই নিজেদের পেশাগত দায়দায়িত্বের ওপর শ্রদ্ধাবোধে সচেতন হয়ে নিরপেক্ষ ভূমিকা পালনের দৃষ্টান্ত স্থাপন করে জনগণের আস্থা। অর্জনের প্রয়াস করার জন্য।\nসম্প্রতি ভোটকেন্দ্রের ভেতর থেকে গণমাধ্যমের সরাসরি সংবাদ প্রচার না করার ইসির অনুরোধ সম্পর্কে ড. জামান বলেন, বিগত বেশ কয়েকটি নির্বাচনে এ প্রথা চালু থাকলেও নির্বাচনী কার্যক্রমে বিঘ্ন ঘটাবে উল্লেখ করে এ ধরণের পরামর্শের পিছনে যুক্তি বোধগম্য নয়। ভোটকেন্দ্রে ফোন ব্যবহার করার ক্ষেত্রে কমিশনের স্ববিরোধী অবস্থান কমিশনের দূর্বলতার বহিঃপ্রকাশ। ফোন ব্যবহার করার মাধ্যমে অপরাধ সংঘটিত হতে পারে এই যুক্তিতে ফোনের ব্যবহার বন্ধ করা মাথাব্যথার কারণে মাথা কেটে ফেলার সমতুল্য।


Aizawl ends East Bengal's unbeaten run: পাহাড়েই হারতে হচ্ছে বারবার - I-League: Aizawl FC ends Kingfisher East Bengal's unbeaten run | Eisamay\nI-League: Aizawl FC ends Kingfisher East Bengal's unbeaten run\nপাহাড়েই হারতে হচ্ছে বারবার\nEiSamay.Com | Updated: 21 Feb 2017, 12:56:00 PM\nযে রেকর্ডের কথা শোনা যাচ্ছিল এত দিন, তাই খোয়া গেল ইস্টবেঙ্গলের৷ টানা ম্যাচ অপরাজিত থাকার পর আই লিগের দশ নম্বর ম্যাচটা ০-১ হেরে বসল ট্রেভর জেমস মর্গ্যানের টিম৷\nআইজল এফসি-১ : ইস্টবেঙ্গল-০\nএই সময়: যে রেকর্ডের কথা শোনা যাচ্ছিল এত দিন, তাই খোয়া গেল ইস্টবেঙ্গলের৷ টানা ম্যাচ অপরাজিত থাকার পর আই লিগের দশ নম্বর ম্যাচটা ০-১ হেরে বসল ট্রেভর জেমস মর্গ্যানের টিম৷ আইজল এফসির কাছে বাইরের মাঠে৷ বদল সব সময় টিমকে যে পাল্টায় না, তারও প্রমাণ হয়তো পেয়ে গেলেন লাল-হলুদের বিদেশি কোচ!\nখালিদ জামিলের টিমের বিরুদ্ধে প্রথম একাদশে চারটে বদল এনেছিলেন ইস্টবেঙ্গল কোচ৷ গুরবিন্দর সিংয়ের বদলে স্টপারে অর্ণব মণ্ডল, অনূর্ধ্ব ২২ নিখিল পূজারীর জায়গায় অবিনাশ রুইদাস, ডিকার বদলে রোমিও এবং রবিন সিংয়ের বদলে রাওলিন বর্জেস৷ নিট ফল জিরো৷ প্রথমার্ধ গোলশূন্য থাকার পর ৫৮ মিনিটে ১-০ করে ফেলে আইজল৷ জয়েশ রানের সেন্টার থেকে রালতে লালদানমায়ুইয়ার হেডে গোল৷ হেরেও অবশ্য ১০ ম্যাচে ২১ পয়েন্ট নিয়ে লিগ টেবলের শীর্ষে থেকে গেল ইস্টবেঙ্গল৷ সমান ম্যাচ খেলে আইজলের ২০৷ দুইয়ে মোহনবাগান, ৯ ম্যাচে ২১৷\nশুধু হার নয়, দুটো অন্য চিন্তাও ঢুকে পড়ল ইস্টবেঙ্গলে৷ এক, কুঁচকির চোট নিয়ে ছেষট্টি মিনিটে বেরিয়ে গেলেন উইলিস প্লাজা৷ তাঁর যা চোটের বহর তাতে ২৫ ফেব্রুয়ারি বেঙ্গালুরু এফসি ম্যাচে তিনি খেলতে পারবেন কিনা, তা নিয়ে সংশয় থেকেই যাচ্ছে৷ দুই, চার নম্বর হলুদ কার্ড দেখায় পরের ম্যাচে নেই লালরিনডিকা রালতে৷\nএক ম্যাচে আগে শিলিগুড়িতে বসে মর্গ্যান বলেছিলেন, 'আই লিগের সবচেয়ে খারাপ দিন৷' তখনও কি জানতেন, তার থেকেও 'খারাপ' সময় অপেক্ষা করে রয়েছে তাঁর জন্য? পাহাড় আরও এক বার ব্যথা হয়ে রইল মর্গ্যানের কাছে৷ সেকেন্ড ইনিংসে ইস্টবেঙ্গলে ফিরে সব মিলিয়ে ছ'টা ম্যাচ খেললেন পাহাড়ি টিমের বিরুদ্ধে৷ একটাও জিততে পারেননি৷ এই আই লিগে লাজং এফসির সঙ্গে ক'দিন আগে ড্র৷ আইজলের বিরুদ্ধে বারাসতে প্রথম দফার ম্যাচে ড্র৷ এ বার হার৷ পাহাড়েই হার বারবার মর্গ্যানের!\nম্যাচের পর ইস্টবেঙ্গল কোচ স্বীকার করে নিয়েছেন, তাঁর টিম একেবারেই খেলতে পারেনি৷ ম্যাচের পর প্রেস মিটে মর্গ্যান বলেছেন, 'আমরা একেবারেই খেলতে পারিনি৷ বিশেষ করে প্রথমার্ধটা ওরা খেলতেই দেয়নি৷ যে পরিকল্পনা নিয়ে নেমেছিলাম, সেটা কার্যকর করা যায়নি৷ যতটা দায়িত্ব নিয়ে খেলা উচিত ছিল প্লেয়ারদের, ততটা নিতে পারেনি৷'\nমর্গ্যান ভুল বলেননি৷ যত না আইজল, তার থেকে অনেক বেশি নিজেদের ভুলেই ডুবেছে ইস্টবেঙ্গল৷ নব্বই মিনিটের ম্যাচে ইস্টবেঙ্গলের বলার মতো মুভ, ৩ মিনিটের মাথায়৷ ওয়েডসন আনসেলমের বাঁ পায়ের ভলি আইজলের ক্রস পিসে লেগে ফেরে৷ বাকি সময়টুকু আর কিছু দেখা যায়নি ইস্টবেঙ্গলের খেলায়৷ বিরতির পর রোমিও ও অবিনাশকে তুলে নিয়ে রবিন সিং এবং লালরিনডিকাকে নামান মর্গ্যান৷ প্লাজা চোট পাওয়ার পর ৬৬ মিনিটে হাওকিপ৷ তাতেও ছবি বদলায়নি৷\nগোলটা অবশ্য ইস্টবেঙ্গল ডিফেন্সের দোষে৷ বাঁ দিক থেকে তোলা জয়েশ রানের ক্রসটা অণর্বের মাথায় লেগে চলে যায় ছোট বক্সে দাঁড়িয়ে থাকা রালতের কাছে৷ ইস্টবেঙ্গলের আর কোনও ডিফেন্ডার ছিলেন না ধারেকাছে৷ সহজেই গোল করে যান রালতে৷ মর্গ্যানও বলেছেন, 'ডিফেন্সের ভুলে গোলটা খেতে হয়েছে৷'\nপুরো ম্যাচটাই দাপিয়ে খেলে খালিদের টিম৷ দুই বিদেশিকে দিয়ে মূলত বাজিমাত করেন আইজল কোচ৷ সিরিয়ান মিডফিল্ডার আল আমনা খেলা তৈরি করেন৷ আর ডিফেন্সিভ মিডিও হিসেবে ইস্টবেঙ্গলকে থমকে দেন আলফ্রেড৷ পুরো ম্যাচেই কার্যত দর্শক ছিলেন আইজল কিপার৷ ম্যাচের পর খালিদও বলেছেন, 'তিনটে পয়েন্ট খুব দরকার ছিল আমার টিমের৷ সেটা এসেছে৷ এ বার সামনে তাকাতে চাই৷'\nমিজো মিডফিল্ডার ডিকা সোশ্যাল মিডিয়ায় বলেছেন, 'আইজলের বিরুদ্ধে ম্যাচটা আমরা জিততে চেয়েছিলাম৷ কিন্ত্ত হল না৷ তবে এখানেই সব শেষ হয়ে যাচ্ছে না৷ আরও আট ম্যাচ বাকি আই লিগের৷ কয়েকটা জিতলে পরিস্থিতি বদলে যাবে৷'\nপরিস্থিতি বদলাবে? কে জানে? আপাতত এটুকুই বলা যায়, ইস্টবেঙ্গলের পরিস্থিতি অত্যন্ত জটিল!\nইস্টবেঙ্গল: রেহনেশ, রাহুল, বুকেনিয়া, অর্ণব, নারায়ণ, রোমিও (রবিন ৪৬), মেহতাব, ওয়েডসন, রাওলিন, অবিনাশ (ডিকা ৪৬), প্লাজা (হাওকিপ ৬৬)\nদেখা হবে বলেও কথা রাখল না পরের খবর\nপাহাড়েই হারতে হচ্ছে বারবার ট্রেভর জেমস মর্গ্যান ইস্টবেঙ্গল আইজল এফসি I-Leagu 2017 Aizawl ends East Bengal's unbeaten run\nWeb Title : I-League: Aizawl FC ends Kingfisher East Bengal's unbeaten run\nখবরCSK vs DC: দিল্লির দুরন্ত বোলিংয়ে হাবুডুবু খেল চেন্নাই! ৪৪ রানে হার ধোনিবাহিনীর


» সীমান্ত নিয়ন্ত্রণের অভাবে ইউরোপে অভিবাসী সংকট-Bangladesh24online.com\nসীমান্ত নিয়ন্ত্রণের অভাবে ইউরোপে অভিবাসী সংকট\nসীমান্ত নিয়ন্ত্রণের অভাবে ইউরোপে অভিবাসী সংকট বৃদ্ধি পাচ্ছে এমন যুক্তি মানতে নারাজ ইউরোপীয় কমিশনের প্রেসিডেন্ট জাঁ-ক্লদ জাঙ্কার। সাম্প্রতিক ইউরোপীয় নেতাদের একাংশ সীমান্তে অভিবাসী সংকট নিয়ে উদ্বেগ প্রকাশ করে। তাদের দাবি, পাসপোর্ট বা ভিসা প্রথার অনুপস্থিতির কারণে ভূমধ্যসাগর হয়ে হাজার হাজার অভিবাসী ইতালি ও গ্রিসে আসতে উৎসাহিত হচ্ছে।\nজাঁ-ক্লদ জাঙ্কার বলেন, ২৬ টি দেশের মধ্যে চলমান শেনজেন চুক্তি ইউরোপের সর্বশ্রেষ্ঠ সাফল্য। এর মাধ্যমে প্রতিটি রাষ্ট্র নিজেদের মধ্যে বন্ধুত্বপূর্ণ সম্পর্ক বজায় রাখতে আগ্রহী।\nশুক্রবারের প্যারিসের ট্রেনে সন্ত্রাসী হামলার পর সীমান্তে নিরাপত্তা ব্যবস্থা পুনঃপ্রবর্তন জন্য অনেক মহল থেকে প্রস্তাব দেওয়া হয়। জাঁ-ক্লদ জাঙ্কার এই প্রস্তাবের সমালোচনা করে বলেন, রাজনৈতিক প্রতিহিংসা সীমান্ত পরিস্থিতিকে আরও নাজুক করে তুলবে। শুধু মাত্র বিবৃতি আর ভাষণে অভিবাসী সমস্যার সমাধান করা যাবে না। সীমান্ত বন্ধ করে দেওয়া হলে, ইউরোপ তার অস্তিত্ব সঙ্কটে পড়বে।\nঅভিবাসীদের বিভিন্ন দেশের মধ্যে ভাগ করে দেওয়ার পরিকল্পনার উপর গুরুত্বারোপ করেন জাঙ্কার। তিনি বলেন, যত সমস্যাই আসুক আমাদেরকে আমাদের অঙ্গীকারের উপর নিবিষ্ট থাকতে হবে। দোষারোপ করে প্রচারণা পাওয়া যেতে পারে, এমনকি ভোটের মাঠেও জয়লাভ করা সম্ভব। কিন্তু এতে আসল সমস্যার কোন সমাধান হবে না।\nঅস্ট্রিয়ার পররাষ্ট্রমন্ত্রী সেবাস্টিয়ান কুর্জ বলেন, সীমান্তে নতুন করে নিরাপত্তা আরও জোরদার করা জরুরী। রবিবার গ্রীস ও ম্যাসেডোনিয়ার মধ্যবর্তী সীমানা পরিদর্শন শেষে তিনি এ মন্তব্য করেন। তাঁর মন্তব্যের সাথে সুর মিলিয়ে এই সঙ্কট নিয়ে সতর্ক করে দিলেন জার্মান স্বরাষ্ট্রমন্ত্রী টমাস ডি মেইজিয়ের। এই বছর ৮ লক্ষ অভিবাসী জার্মান আশ্রয়ের জন্য আবেদন করবে বলে ধারণা করা হচ্ছে।\n৩০টি পিয়ন পোস্টে...\nডাক্তারই ছুটে বেড়ান রোগীদের বাড়িতে\nসাইবার হামলার ঝুঁকিতে বিশ্বের ৩০টি ব্যাংক, পরবর্তী শিকার কে?\nবাজরাঙ্গি ভাইজান, দেশে ফিরছে গীতা\nবাবা-মা থেকে পালিয়ে বিমানে ৭ বছরের শিশু!\nইরান-রাশিয়া-তুরস্কের প্রেসিডেন্টদের ঘোষণাকে স্বাগত জানিয়েছে সিরিয়া\nইউরোপে কোন দেশগুলোতে মুসল... 333 views\nইসরাইলের ফাঁদ... 250 views\nইরান ভীতি সৃষ্টি করতে চাচ... 181 views\nজেরুসালেমকে রাজধানী হিসেব... 175 views


আত্মহত্যার আগে রক্ত দিয়ে প্রধানমন্ত্রীকে চিঠি !\nভারতের পাঞ্জাবের পাটিয়ালায় জাতীয় স্তরে পূজা কুমারী (২০) নামে এক মহিলা হ্যান্ডবল খেলোয়াড় আত্মহত্যা করেছেন।\nগত শনিবার পূজাকে ঝুলন্ত অবস্থায় দেখেন তার বাবা-মা।আত্মহত্যার আগে পূজা প্রধানমন্ত্রী নরেন্দ্র মোদির উদ্দেশে রক্ত দিয়ে চার পাতার সুইসাইড নোট লিখে যান।\nএতে তিনি জানান, দারিদ্রের জন্যই এই পথ বেছে নিতে হচ্ছে তাকে। কারণ কলেজের হস্টেলে থাকার মতো টাকা তিনি জোগাড় করতে পারেননি। তার মতো আর্থিকভাবে দুর্বলদের বিনামূল্যে শিক্ষার সুযোগ দিতে প্রধানমন্ত্রীর কাছে অনুরোধও জানিয়ে গেছেন পূজা।\nপুলিশ জানিয়েছে, বছর কুড়ির দ্বিতীয় বর্ষের ওই ছাত্রী খালসা কলেজ কর্তৃপক্ষের কাছে বিনামূল্যে হোস্টেলে থাকার সুবিধা না পাওয়ায় আত্মঘাতী হয়েছেন বলে তার পরিবারের দাবি।\nপুলিশের বক্তব্য, খালসা কলেজের শারীরশিক্ষা বিভাগের প্রধান গুরশরণ সিংহ গিলের বিরুদ্ধে অভিযোগ জানিয়েছেন ওই ছাত্রী। এবার কলেজের হ্যান্ডবল, কাবাডি ও হকি খেলোয়াড়রা মেডেল না জেতায় গুরশরণ তাদের হেনস্থা করছিলেন বলে অভিযোগ পূজার।\nওই প্রধান অনেককেই হস্টেলে ঘর দিতে অস্বীকার করেন। পূজাকে বাড়ি থেকেই কলেজে আসার নির্দেশ দেন গুরশরণ।\nপূজা কুমারীর সুইসাইড নোটে রয়েছে, রোজ কলেজ যেতে মাসে সাড়ে তিন হাজারেরও বেশি টাকা খরচ হতো এবং অত টাকা তার সবজি বিক্রেতা বাবার পক্ষে দেয়া সম্ভব নয়।\nপূজার বাবা প্রভু চৌহান পুলিশের কাছে অভিযোগে জানিয়েছেন, হোস্টেলে ঘর না পাওয়ার পর থেকেই মুষড়ে পড়ে মেয়ে। সব ঠিক হয়ে যাবে বলে বাবা ভরসা দিলেও পূজা স্বস্তি পায়নি।\nমেয়ে এমন চরম পথ বেছে নেবে, ভাবেননি বাবা। তার অভিযোগের ভিত্তিতে গুরশরণের বিরুদ্ধে আত্মহত্যায় প্ররোচণার মামলা দায়ের করেছে পুলিশ।\nপূজার পরিবারের দাবি, খালসা কলেজে ভর্তির সময় বলা হয়, হোস্টেলে থাকতে কোনো টাকা লাগবে না। এক বছর সেভাবেই ছিলেন পূজা। কিন্তু এবার তাকে বিনামূল্যে থাকতে দেয়া হবে না বলে জানানো হয়।\nকলেজ কর্তৃপক্ষের দাবি, পূজাকে খেলোয়াড়দের জন্য সংরক্ষিত আসনে বিনামূল্যে ভর্তি নেয়া হয়। এই মরসুমে ভাল খেলায় তাকে হোস্টেল ছেড়ে দিতে বলা হয়।\nবিয়ের অনুষ্ঠানে ‘আইএসের’ বোমা হামলা\nতুরস্কের দক্ষিণে গাজিয়ান্তেপ শহরে বিয়ের অনুষ্ঠানে বোমা হামলায় নিহতের সংখ্যা বেড়ে ৫১ জনে দাড়িয়েছে। এই ঘটনায় আহত হয়েছেন আরো অন্তত ৬৯ জন। এদের মধ্যে ১৭ জনের অবস্থা আশঙ্কাজনক।\nএক বিবৃতিতে ঘটনার নিন্দা জানিয়েছেন প্রেসিডেন্ট রিসেপ তাইপ এরদোগান। বলেছেন, মাত্র ১২ থেকে ১৪ বছরের এক বালক এই বোমা হামলাটি চালায়।\nএখন পর্যন্ত কোনো দল এই হামলার দায় স্বীকার না করলেও প্রেসিডেন্টের দাবি, এই ঘটনায় আইএস জড়িত। শনিবার রাতের এই ঘটনাকে ‘আত্মঘাতী বোমা হামলা’ বলেও উল্লেখ করেন তিনি।\nকর্তৃপক্ষ জানায়, অনুষ্ঠানে আগতরা যখন রাস্তায় আনন্দ করছিল, ঠিক তখন বোমাটির বিস্ফোরণ ঘটে।\nগাজিয়াস্তেপ প্রধানত কুর্দি অধ্যুষিত অঞ্চল। সিরিয়ার সীমান্ত থেকে ৬৪ কিলোমিটার দূরত্বে এটি অবস্থিত। গেলো মে মাসে একই এলাকায় আত্মঘাতী বোমা হামলায় ২ পুলিশ সদস্য নিহত হন।\nদীর্ঘদিন যাবত আইএস ও কুর্দি বিদ্রোহীরা তুরস্কে ধারাবাহিকভাবে হামলা চালিয়ে আসছে। চলতি বছরের জুনে ইস্তান্বুল বিমানবন্দরে আইএস হামলা চালালে ৪১ জন নিহত হন।\nযুক্তরাষ্ট্রের অ্যালাবামায় পাঁচ জন খুন\nযুক্তরাষ্ট্রের অ্যালাবামা রাজ্যের একটি গ্রামীণ এলাকায় পাঁচ জনকে মৃত অবস্থায় পাওয়া গেছে। ধারণা করা হচ্ছে এদেরকে হত্যা কারা হয়েছে। হত্যাকাণ্ডে জড়িত সন্দেহে মিসিসিপি রাজ্যে একজনকে গ্রেফতার করা হয়েছে।\nনিহত পাঁচ জনের একজন গর্ভবতী নারী। লাশগুলো একটি বাড়িতে পাওয়া যায়। নিহতদের সকলেই পরিণত বয়সের। বাড়িটিতে একটি শিশু থাকলেও তার কোন ক্ষতি করা হয়নি। প্রাথমিকভাবে ধারনা করা হচ্ছে, হত্যাকাণ্ডে বন্দুক ছাড়াও একাধিক অস্ত্র ব্যবহার করা হয়েছে।\nসন্দেহভাজন হত্যাকারী মিসিসিপির একটি শেরিফ অফিসে গিয়ে আত্মসমর্পণ করেন। তবে এ ব্যাপারে আনুষ্ঠানিকভাবে তাদের কোন বক্তব্য পাওয়া যায়নি।\nশক্তিশালী টাইফুন ধেয়ে আসছে!\nজাপানের দিকে দুটি শক্তিশালী টাইফুন ধেয়ে আসছে। ঝড়ো হাওয়া, ভারী বৃষ্টিপাত ও ভূমিধসের আশঙ্কায় রোববার দেশটি সতর্কতামূলক পদক্ষেপ গ্রহণ করেছে।\nজাপানের আবহাওয়া সংস্থা জানিয়েছে, জাপানের উত্তরাঞ্চলীয় হোক্কাইডো দ্বীপে রোববার সন্ধ্যায় টাইফুন কোম্পাসু ঘণ্টায় ১২৬ কিলোমিটার বেগে আঘাত হানতে পারে বলে আশঙ্কা করা হচ্ছে।\nঝড়টি স্থানীয় সময় রোববার সকাল ৯টায় (গ্রিনিচ মান সময় ০০০০ টায়) প্রশান্ত মহাসাগরে জাপানের কামাইশি নগরী থেকে প্রায় ১০০ কিলোমিটার দক্ষিণপূর্বে অবস্থান করছিল।\nঝড়টির প্রভাবে ইতোমধ্যেই ভারী বৃষ্টিপাত হয়েছে। এই বৃষ্টিপাতের কারণে হোক্কাইডোর নদীগুলো পানি উপচে দুকূলের বিস্তীর্ণ এলাকাকে প্লাবিত করছে।\nআবহাওয়া সংস্থা কোম্পাসু থেকে হোক্কাইডো পর্যন্ত ভারী বৃষ্টিপাত, ভূমিধস ও উঁচু ঢেউ আঘাত হানতে পারে বলে সতর্ক করেছে।\nআবহাওয়া সংস্থা আরো জানিয়েছে, টাইফুন মিন্দুল স্থানীয় সময় রোববার সকাল ৯টায় (গ্রিনিচ মান সময় ০০০০) প্রশান্ত মহাসাগর থেকে ১৭০ কিলোমিটার পশ্চিম-উত্তরপশ্চিমে অবস্থান করছিল।ঘণ্টায় ১২৬ কিলোমিটার বেগে ঝড়টি উত্তরে জাপানের প্রধান দ্বীপ হোনশুর দিকে অগ্রসর হচ্ছিল।\nআবহাওয়ার সংস্থা আরো জানায়, সোমবার সকাল নাগাদ জাপানের মধ্যাঞ্চলে মিন্দুলে আঘাত হানতে পারে বলে আশঙ্কা করা হচ্ছে। টোকিওর কাছেও ঝড়টির আঘাত হানার আশঙ্কা রয়েছে।\nএদিকে অপর একটি টাইফুন লিওনরক প্রশান্ত মহাসাগরে শিকোকু দ্বীপের দক্ষিণে অবস্থান করছে। তবে ঝড়টি সরাসরি জাপানে আঘাত হানবে না বলে ধারণা করা হচ্ছে।\nজাতিসংঘ ছাড়ার হুমকি দিলেন ফিলিপাইনের প্রেসিডেন্ট\nজাতিসংঘ ছাড়ার হুমকি দিয়েছেন ফিলিপাইনের প্রেসিডেন্ট রদ্রিগো দুতার্তে। দেশটিতে চলমান মাদকবিরোধী যুদ্ধকে আন্তর্জাতিক আইনে অপরাধ বলে জাতিসংঘের সমালোচনার পর তিনি এ হুমকি দেন।\nদুতার্তে জানান, জাতিসংঘের মতো আরেকটি সংস্থা গঠন করার কথা তিনি চীন ও আফ্রিকান দেশগুলোকে বলতে পারেন। সন্ত্রাস, ক্ষুধা ও দ্বন্দ্ব নিরসনে ব্যর্থতার জন্যে জাতিসংঘকে দায়ী করেন তিনি।\nমে মাসে বিপুল ভোটে নির্বাচিত হওয়া দুতার্তে মাদক ব্যবসা নির্মূলে পাচারকারীদের 'হত্যার উদ্দেশ্যে গুলি' করার নির্দেশ দেন। গুলির নির্দেশকে মানবাধিকার লঙ্ঘন বলে এর সমালোচনা করেছে জাতিসংঘ। দুতার্তে প্রেসিডেন্ট হওয়ার পর থেকে এ পর্যন্ত সন্দেহভাজন প্রায় ৯শ পাচারকারীকে হত্যা করা হয়েছে।\nগত সপ্তাহে জাতিসংঘের মানবাধিকার বিষয়ক দুই বিশেষজ্ঞ বলেন, দুতার্তে সন্দেহভাজন মাদক পাচারকারীদের হত্যা করতে পুলিশ ও জনগণকে নির্দেশ দিয়েছেন যা আন্তর্জাতিক আইন অনুযায়ী অপরাধ।\nএই দুজন বিশেষজ্ঞকে ‘মূর্খ’ উল্লেখ করে দুতার্তে বলেছেন, মাদকের কারণে কতো নিরীহ মানুষ প্রাণ হারায় তাদের উচিত তার হিসাব করা। তিনি বলেন, আমি আপনাদের অপমান করতে চাই না। কিন্তু সম্ভবত জাতিসংঘ থেকে আমাদের সরে আসার সিদ্ধান্ত নিতে হবে।\nতিনি আরো বলেন, আপনারা এ ধরণের বল্গাহীনহীন কথা বললে আমাদেরকেও জাতিসংঘ ছাড়তে হতে পারে।\nপেটের মধ্যে ৪০টি ছুরি নিয়েও জীবিত পুলিশ!\nআজব খিদে! হ্যাঁ, আজব নয় তো কী? খিদে পেলে কেউ ছুরি খায় বলে কখনও শুনেছেন?\nমানুষের পাকস্থলী থেকে দলা পাকানো চুলের গোছা বেরোনো নতুন কিছু নয়। গ্রামীণ মেলায় পেটের তাড়নায় রাক্ষস সেজে লোকে ইট-নুড়ি-পাথরও গোগ্রাসে গিলে ফেলে। তাই বলে ছুরি!\nহ্যাঁ, ম্যাজিশিয়ানের গলা দিয়ে আস্ত ছুরি বা তরোয়াল সরসরিয়ে নেমে যায়, আবার বেরিয়েও আসে। কিন্তু, সে তো খেলাই, আসলে তো গলাধঃকরণ করতে হয় না কিছুই। কিন্তু, ভারতের অমৃতসরের এক ব্যক্তি, যিনি পেশায় একজন পুলিশ, এমনি এমনিই নাকি ছুরি খেয়ে ফেলতেন। কোনও খেলা দেখাতে নয় কিন্তু।\nঅস্ত্রোপচারের পর ডাক্তাররাও তাজ্জব বনে গেছেন। কোনও মানুষের পেট থেকে ৪০টি লোহার ছুরি বেরোতে পারে, তারা কল্পনাতেও ভাবেননি।\nজানা গেছে, পেটে যন্ত্রণা হওয়ায় অমৃতসরের কর্পোরেট হাসপাতালে ভর্তি হয়েছিলেন ওই পুলিশকর্মী। পেটে সিটি স্ক্যান করে পাকিস্থলিতে ছুরির উপস্থিতি টের পাওয়া যায়।\n৫ সদস্যের একটি টিম তার পেটে অস্ত্রোপচার করে। ওই টিমের প্রধান, হাসপাতালের ম্যানেজিং ডিরেক্টর যতিন্দার মালহোত্রার বিস্মিয়মাখা প্রতিক্রিয়া, 'একজন মানুষের পেটে ৪০টি ছুরি, তা-ও তিনি অদ্ভুতভাবেই জীবিত!'\nপাঁচ ঘণ্টা ধরে অস্ত্রোপচারের পর ওই রোগীর পেট থেকে সবক'টি ছুরিই বের করা হয়েছে। তবে, রোগীর নাম প্রকাশ করা হয়নি।\nআর রোগীর বক্তব্য, 'ছুরি দেখলেই নাকি তার খেয়ে ফেলতে শখ জাগত। গত দু-মাস ধরে তাই ছুরি খেয়েছেন!'\nসিরিয়ার শিশু ওমরানের ভাই মারা গেছে\nআইলান কুর্দির স্মৃতিকে স্মরণ করিয়ে দেয়া সিরিয়ার শিশু ওমরান দাকনিশের বড় ভাই মারা গেছে।\nআলী দাকনিশ নামে ১০ বছর বয়সী শিশুটি বোমা হামলায় ওমরানের পরিবারের অন্যদের সঙ্গে গুরুতর আহত হয়েছিল। খবর বিবিসির।\nএকজন প্রত্যক্ষদর্শীর বরাত দিয়ে রয়টার্স বলছে, ১৭ আগস্ট ওই বোমা হামলায় আলী দাকনিশের শরীরের ভেতরে অঙ্গ-প্রত্যঙ্গ ক্ষতিগ্রস্ত হয় এবং অভ্যন্তরীণ রক্তক্ষরণে তার মৃত্যু হয়েছে।\nমানবাধিকার সংগঠন সিরিয়া সলিডারিটি ক্যাম্পেইন জানিয়েছে, রাশিয়ার বোমার আঘাতে দাকনিশ পরিবারের বাড়িটি বিধ্বস্ত হয়।\nওমরান দাকনিশের বিধ্বস্ত বাড়ি\nতবে ওমরান দাকনিশের বাড়িতে কোনো হামলার কথা অস্বীকার করেছে রাশিয়া।\nসিরিয়ায় বিদ্রোহীদের দখলে থাকা এলাকাগুলোতে রাশিয়া এবং সিরিয়ার সরকারি বাহিনীর যুদ্ধ বিমান থেকে ব্যাপকভাবে হামলা চালানো হচ্ছে।\nগত বুধবার বিদ্রোহী নিয়ন্ত্রিত আলেপ্পোর কোটের্জি জেলার একটি ভবনে রাশিয়ান বিমান হামলা চালায়। ওই হামলায় তিনজন নিহত আর ১২ জন আহত হয়।\nহামলার পর বিধ্বস্ত একটি বাড়ির ধূলা ময়লা থেকে পাঁচ বছর বয়সী ওমরান দাকনিশকে রক্তাক্ত ও আহত অবস্থায় বের করে আনা হয়।\nতার সেই ছবি ও ভিডিও আলেপ্পো শহরে আটকে পড়া বেসামরিক মানুষদের দুঃখ-দুর্দশার প্রতীকী চিত্র হয়ে উঠেছে, যা সারা বিশ্বকে হতবাক করে দেয়।\nভিডিও চিত্রে দেখা যায়, রক্তাক্ত, সারা গায়ে ধূলি মাখা ভীত শিশু ওমরান একটি অ্যাম্বুলেন্সের সিটে বসে রয়েছে, একটু পরেই সে নিজের মুখে হাত বুলিয়ে রক্ত দেখতে পেয়ে চমকে ওঠে।\nএই ভিডিও আর ছবি প্রকাশ করে সিরিয়ার বিদ্রোহীরা। এখন এল তার ভাইয়ের মৃত্যুর খবর।\nএর আগে একইভাবে সিরিয়া থেকে ইউরোপে যাবার চেষ্টার সময় সমুদ্রে ডুবে মারা যায় আইলান কুর্দি। তুরস্কের তীরে তার পড়ে থাকার ছবিটিও সারা বিশ্বকে হতবাক করে দিয়েছিল।\nসিরিয়ার এক সময়কার শিল্প ও বাণিজ্য নগরী হিসেবে খ্যাত আলেপ্পোতে কয়েক সপ্তাহ ধরেই সিরিয়ান বিদ্রোহী আর সরকারি বাহিনীর মধ্যে লড়াই চলছে। সহিংসতায় কয়েকশ' মানুষ নিহত হয়েছে বলে জানা গেছে।\nতুরস্কের দক্ষিণাঞ্চলের শহর গাজিয়ানটেপে একটি বিয়ের অনুষ্ঠানে বোমা হামলায় ৩০ জন নিহত ও কমপক্ষে ৯৪ জন আহত হয়েছেন।\nস্থানীয় সময় শনিবার রাত ১১টার দিকে এ হামলার ঘটনা ঘটে। এখন পর্যন্ত কোনো গোষ্ঠী এ হামলার দায় স্বীকার করেনি। তবে মধ্যপ্রাচ্যভিত্তিক জঙ্গিগোষ্ঠী ইসলামিক স্টেটকে (আইএস) সন্দেহ করা হচ্ছে।\nগাজিয়ানটেপ শহরটি তুরস্ত ও সিরিয়া সীমান্তে অবস্থিত এবং কুর্দি অধ্যুষিত।\nতুর্কি কর্তৃপক্ষ জানিয়েছে, এক আত্মঘাতী হামলাকারী এ সন্ত্রাসী হামলা চালিয়েছে।\nপ্রাদেশিক গর্ভনরের বিবৃতিতে এ নিষ্ঠুর হামলা এবং যারা এ হামলা চালিয়েছে, তাদের তীব্র নিন্দা জানানো হয়েছে।\nএর আগে গত মে মাসে কুর্দি অধ্যুষিত গাজিয়ানটেপ শহরে আত্মঘাতী হামলায় দুই পুলিশ সদস্য নিহত হন।\nস্লেন্ডার ম্যানকে খুশি করতে সহপাঠীকে হত্যাচেষ্টা!\nঅনলাইন হরর ক্যারেক্টার “স্লেনডার ম্যানকে” খুশি করার জন্য সহপাঠীকে ছুরিকাঘাত করার ঘটনা ঘটেছে যুক্তরাষ্ট্রে। তবে এই দুই কিশোরীকে দোষী সাব্যস্ত করেনি আদালত। আদালত বলেছে, মানসিক অসুস্থতা থেকে এই ঘটনা ঘটিয়েছে তারা।\nদোষী সাব্যস্ত হলে মরগান গেসার ও আনিসা ওয়েরের যাবজ্জীবন কারাদণ্ড হতে পারত। মরগান গেসারকে (১৪) মানসিক চিকিৎসা দিতে দুইজন ডাক্তারকে নিয়োগ দিয়েছে আদালত। ২০১৪ সালের মে মাসে তারা তাদের এক সহপাঠীকে ১৯টি জখম করেছিল।\nগত বছর আনিসা ওয়েরকে মুক্তি দেওয়া হয়। মামলার তদন্তকারীরা জানান, তারা দু’জন মিলে একমাস ধরে তাদের ঐ বন্ধুকে খুনের পরিকল্পনা করে কাল্পনিক হরর ক্যারেক্টার স্লেনডার ম্যানের প্রতি আনুগত্য প্রদর্শনের জন্য।\nনিম্ন আদালতে তাদের দু’জনকে প্রাপ্তবয়স্ক হিসেবে বিবেচনা করার আবেদন করা হয়েছিল কারণ তারা পরিকল্পনা করে অপরাধটি সংঘটিত করে। দুই কিশোরীর আইনজীবী মামলার শুনানি কিশোর আদালতে করার আবেদন করেন। তিনি জানান তারা দু’জনই মানসিক রোগে ভুগছেন।\nসিরিয়ায় কুর্দি অবস্থানে সরকারি বাহিনীর বিমানে হামলা\nসিরিয়ার সরকারি বাহিনী শুক্রবার দ্বিতীয় দিনের মত দেশটির উত্তর-পূর্বাঞ্চলে যুক্তরাষ্ট্র সমর্থিত কুর্দি বাহিনীর ওপর বিমান হামলা চালিয়েছে। এদিকে যুক্তরাষ্ট্রের নেতৃত্বাধীন জোট রণাঙ্গনে কর্মরত তাদের সামরিক উপদেষ্টাদের রক্ষায় বিমান পাঠায়।\nবাশার আল-আসাদ সরকারের যুদ্ধবিমান হাসাকেহ নগরীতে কুর্দি বাহিনী লক্ষ্য করে বোমা হামলা চালাচ্ছে। কুর্দি বাহিনী গত কয়েক মাস ধরে আইএসের বিরুদ্ধে যুদ্ধরত স্থানীয় যোদ্ধাদের সহায়তাকারী মার্কিন জোটের সামরিক উপদেষ্টাদের সঙ্গে ঘনিষ্ঠভাবে কাজ করছে।\nবৃহস্পতিবার সিরিয়ার সরকারি বাহিনীর বিমান হামলা বন্ধে ও জোটের উপদেষ্টাদের রক্ষা করতে যুক্তরাষ্ট্র জঙ্গি বিমান পাঠায়। তবে মার্কিন বিমান আসার পর সিরীয় বিমান ওই এলাকা ছেড়ে যায়। এই প্রথমবারের মত সিরীয় বাহিনীর পদক্ষেপের জবাবে জোট জঙ্গি বিমান পাঠালো।\nপেন্টাগন মুখপাত্র ক্যাপ্টেন জেফ ডেভিস বলেন, জোটের উপদেষ্টাদের রক্ষার জন্য এ পদক্ষেপ নেয়া হয়। তিনি বলেন, আমরা তাদের নিরাপত্তা নিশ্চিত করবো এবং তারা ঝুঁকির মধ্যে পড়তে পারে এমন কর্মকাণ্ড না করতে সিরীয় সরকারকে পরামর্শ দেব।\nযুক্তরাষ্ট্রের এক প্রতিরক্ষা কর্মকর্তা জানান, সিরিয়া সরকারের দুই যুদ্ধবিমান শুক্রবার ফের ওই এলাকায় ওড়ার চেষ্টা করে। তবে তাদেরকে জোটের বিমানের মুখোমুখি হতে হয়।\nতিনি বলেন, জোটের বিমানের উপস্থিতির কারণে কোন ধরণের ঘটনা ছাড়াই সিরীয় বিমান ওই এলাকা ত্যাগ করে। এ সময় জোটের যুদ্ধ বিমান থেকে কোন গুলি ছোড়া হয়নি। হাসেকাহ নগরীর বেশিরভাগ কুর্দি বাহিনী নিয়ন্ত্রণ করে। বাকি অংশ প্রেসিডেন্ট বাশার আল-আসাদের অনুগত যোদ্ধাদের দখলে রয়েছে।\nডেভিস বলেন, বৃহস্পতিবার সিরিয়ার বিমান হামলায় জোটের কেউ আহত হয়নি এবং যুক্তরাষ্ট্রের উপদেষ্টারা নিরাপদ স্থানে চলে যান।\nসিরিয়ার সামরিক বাহিনীর বিবৃতিতে বলা হয়, কুর্দি বাহিনী হাসেকাহ ঘিরে রেখেছে এবং গোলার আঘাতে বেসামরিক ও সামরিক প্রাণহানি হচ্ছে। আর এসব অপরাধের জন্য দায়ীদের অবস্থান ও গুলির উৎস লক্ষ্য করে সিরীয় বাহিনী সঠিক জবাব দিয়েছে।


ফেসবুকে লক্ষাধিক ফেইক একাউন্টের প্রোফাইল পিকচারে ব্যবহৃত এই ভদ্রমহিলাকে চিনেন? ( ভিডিও ) – আওয়ার নিউজ\nফেসবুকে লক্ষাধিক ফেইক একাউন্টের প্রোফাইল পিকচারে ব্যবহৃত এই ভদ্রমহিলাকে চিনেন? ( ভিডিও )\nফেসবুক ঘুরলে আপনি লক্ষ লক্ষ ফেইক একাউন্ট পাবেন যেখানে কয়েকটি কমন ছবি পাবেন প্রোফাইল পিকচার হিসাবে। এই ছবিটি তার একটি। আমার একটু জানতে ইচ্ছে হল এই ভদ্রমহিলা কে। তবে তার সঠিক পরিচয় বের করতে বেশ বেগ পেতে হয়েছে। কারন তার এই এক ছবি কত লক্ষ বার যে ব্যবহার করা হয়েছে তা কেউ বলতে পারবে না। বাংলাদেশেরই লক্ষাধিক ফেসবুক প্রোফাইলে আপনি পাবেন এই ছবি। আর বাংলাদেশের অনলাইন – অফলাইন সংবাদপত্রের পাতায় তো পাবেনই।\nএ্যালবামের লিংক যেখানে আপনি তার ৮৫ টি ছবি পাবেনঃ https://goo.gl/O3TXSF\nআপনি বাংলাদেশের, ভারত, পাকিস্তান, ইন্দোনেশিয়া, মালয়েশিয়া, ব্রনাই, সৌদি আরব, তাজিকিস্তান প্রভৃতি দেশের অনেক ওয়েব ঘাটলে দেখবেন সবাই দাবী করছে এই ছবির মহিলা সেই দেশের একজন সুন্দরী। আমিও প্রথমে ছবি দেখে ভেবেছিলাম উনি তাজিকিস্তানের হবেন হয়ত। কিন্তু না।\nঅনেক ইনাকে সৌদি রানী ফাতিমা কুলসুম বলে দাবী করলেও সৌদিতে কোন রানী নেই, সবাই প্রিন্সেস। যাইহোক ইনার আসল পরিচয় হলঃ\nনামঃ সায়মা আল হামাদি ( Shaima Al Hammadi )\nপেশাঃ টিভি প্রেজেন্টার\nচ্যানেলঃ পূর্বে ওমানের এক টিভি চ্যানেলের হোস্ট, বর্তমানে কাতারের এক রাষ্ট্রীয় চ্যানেলে কর্মরত\nযাইহোক, যারা ফেইক আইডিতে বা নিজের এ্যালবামের নামে এই সায়মার ছবি বসান তাদের বলছি, ভাই, একটা ছবি কেন? আমি আপনাকে উজনখানিক ছবি দিচ্ছি। বানিয়ে ফেলুন আপনার এ্যালবাম বা পরিবর্তন করে নিন প্রোফাইল পিকচার। এক প্রোপিক ভারত, বাংলাদেশ, পাকিস্তানের মানুষ আর কতদিন দেখবে ?\nপাঠকের কলাম Comments Off on ফেসবুকে লক্ষাধিক ফেইক একাউন্টের প্রোফাইল পিকচারে ব্যবহৃত এই ভদ্রমহিলাকে চিনেন? ( ভিডিও ) সংবাদটি প্রিন্ট করুন\n« রাস্তায় নগ্ন মহিলার আবেদন, ‘‘আমার সঙ্গে সেক্স করুন’’ (ভিডিও) (পূর্বের সংবাদ)\n(পরের সংবাদ) গাইবান্ধায় ফেসবুকে প্রধানমন্ত্রীর পাশে নগ্ন ছবি, আটক ১ »


‘তরুণদের কাজ দেখে উৎসাহ বোধ করি, তারা আমাদের সাহস দেয়’ - Sylhet Voice ‘তরুণদের কাজ দেখে উৎসাহ বোধ করি, তারা আমাদের সাহস দেয়’ - Sylhet Voice\nজুন ৬, ২০২২ ১৪:০৯\n‘তরুণদের কাজ দেখে উৎসাহ বোধ করি, তারা আমাদের সাহস দেয়’\nপরিকল্পনামন্ত্রী এম এ মান্নান বলেছেন, আমি তরুণদের কাজ দেখে অত্যন্ত উৎসাহ বোধ করি। তারা আমাদের সাহস দেয়। দেশ-বিদেশের অনেক খ্যাতিমান ব্যক্তি ব্লকচেইন অলিম্পিয়াডের সাথে জড়িত। ইতোমধ্যে আমরা আন্তর্জাতিক ব্লকচেইন অলিম্পিয়াড সফলতার সাথে সম্পন্ন করেছি। আপনারা যে গতিতে এগিয়ে যাচ্ছেন, তাতে সফলতা দ্রুত আসবে। সরকার আপনাদের সাথে আছে।\n‘অনুপ্রেরণামূলক ক্ষমতায়ন এবং উদ্ভাবন’ থিম নিয়ে আজ (সোমবার) বাংলাদেশ কৃষিবিদ ইনস্টিটিউট (কেআইবি) মিলনায়তনে ‘ব্লকচেইন অলিম্পিয়াড বাংলাদেশ ২০২২’ এর উদ্বোধনী অনুষ্ঠানে প্রধান অতিথির বক্তব্যে এসব কথা বলেন মন্ত্রী।\nতিনি আরও বলেন, সরকার বাংলাদেশকে প্রতিনিয়ত আধুনিকতার দিকে ধাবিত করছে। দল হিসেবে আওয়ামী লীগ ও সরকার প্রধান শেখ হাসিনা পরিবর্তনের সাথে আছে। তারুণ্যনির্ভর এই সরকারের নেতৃত্বে বাংলাদেশ ব্লকচেইন প্রযুক্তিতে বিশ্বকে নেতৃত্ব দেবে।\nবিসিওএলবিডি-এর সমন্বয়ক হাবিবুল্লাহ এন করিমের সভাপতিত্বে অনুষ্ঠানে অন্যদের মধ্যে বক্তব্য রাখেন- আইসিটি বিভাগের সিনিয়র সচিব এন এম জিয়াউল আলম, ব্র্যাক বিশ্ববিদ্যালয়ের প্রফেসর ড. কায়কোবাদ, ব্লকচেইন অলিম্পিয়াডের উপদেষ্টা প্রফেসর মোহাম্মদ জাফর ইকবাল, বাংলাদেশ কম্পিউটার কাউন্সিলের পরিচালক মোহাম্মদ এনামুল কবির, নির্বাহী পরিচালক ড. আব্দুল মান্নান।\nঅলিম্পিয়াডে অংশগ্রহণকারী দলগুলো তাদের প্রজেক্ট প্রদর্শন করবে। ব্লকচেইন প্রযুক্তিতে আগ্রহী সাধারণ জনগণের জন্যও এই প্রদর্শনী উন্মুক্ত থাকবে। এ ইভেন্টে অনেক স্বনামধন্য বুদ্ধিজীবী, উচ্চপদস্থ কর্মকর্তা, জাতীয় ও আন্তর্জাতিক ব্লকচেইন বিশেষজ্ঞরা উপস্থিত থাকবেন।\nএছাড়া ৪টি সেমিনার, অনস্পট কুইজ, গালা ডিনার, সাংস্কৃতিক অনুষ্ঠান অনুষ্ঠিত হবে। সবশেষে পুরষ্কার বিতরণী ও সমাপনী অনুষ্ঠানের মাধ্যমে তিন দিন ব্যাপী চলমান এই ইভেন্টটি ৮ জুন সমাপ্ত হবে। সমাপনী অনুষ্ঠানে প্রধান অতিথি হিসেবে উপস্থিত থাকবেন আইসিটি প্রতিমন্ত্রী জুনাইদ আহমেদ পলক।\nউল্লেখ্য, ব্লকচেইন অলিম্পিয়াড বাংলাদেশ এই বছর ‘প্রফেশনাল ক্যাটাগরি’ নামে একটি নতুন বিভাগ চালু করছে। দেশের বিভিন্ন পেশার চাকরিজীবী এবং শিক্ষার্থী উভয়ই এই ব্লকচেইন প্রতিযোগিতায় অংশগ্রহণ করছে। প্রজেক্টগুলোর মধ্যে রয়েছে ডকুমেন্ট অথেন্টিকেশন, ই-গভর্ন্যান্স, ফিনটেক, আইডেন্টিটি এবং প্রাইভেসি, সাপ্লাই চেইন, এডুটেক এবং হিথটেক প্রভৃতি৷ স্টুডেন্ট ক্যাটাগরি থেকে ফাইনালিস্ট ৫০টি দল এবং প্রফেশনাল ক্যাটাগরির ফাইনালিস্ট ১০টি দল এই ইভেন্টে অংশগ্রহণ করবে।


সিলেট জেলা আ.লীগে আলোচনায় ড. তৌফিক চৌধুরী -Deshebideshe\nসিলেট জেলা আ.লীগে আলোচনায় ড. তৌফিক চৌধুরী\nসিলেট, ৩০ নভেম্বর- দীর্ঘ প্রায় ১৭ বছর ধরে সিলেট জেলা আওয়ামী লীগের কোষাধ্যক্ষ পদের গুরুদায়িত্ব পালন করে আসছেন ড. তৌফিক রহমান চৌধুরী। এবার জেলা আওয়ামী লীগের সম্মেলনের মাধ্যমে তিনি ‘পদোন্নতি পাচ্ছেন’ এমন জোর গুঞ্জন রয়েছে। আগামী ৫ ডিসেম্বর সিলেট আলিয়া মাদরাসা মাঠে জেলা ও মহানগর আওয়ামী লীগের সম্মেলন হবে।\nজানা গেছে, ২০০২ সালের ডিসেম্বরে সিলেট জেলা আওয়ামী লীগের সম্মেলনে কোষাধ্যক্ষ নির্বাচিত হন ড. তৌফিক রহমান চৌধুরী। ২০০৫ সালের সম্মেলনেও তিনি একই পদে দায়িত্ব পান। পরবর্তীতে ২০১১ সালে নতুন কমিটি হলে সেখানেও কোষাধ্যক্ষ হন ড. তৌফিক। সবমিলিয়ে প্রায় ১৭ বছর ধরে জেলা আওয়ামী লীগের গুরুত্বপূর্ণ এই দায়িত্ব পালন করে আসছেন সৎ ও পরিচ্ছন্ন এ রাজনীতিবিদ।\nআওয়ামী লীগ সূত্রে জানা গেছে, এবারের সম্মেলনের মাধ্যমে জেলা আওয়ামী লীগে নতুন নেতৃত্ব আসবে। যারা দীর্ঘদিন ধরে দলের জন্য কাজ করছেন, যাদের নিয়ে কোনো বিতর্ক নেই, তারাই এবার কমিটির শীর্ষ পদগুলোতে জায়গা পাবেন। এক্ষেত্রে বিতর্কমুক্ত ও দলের প্রতি নিবেদিত হিসেবে পরিচিত তৌফিক চৌধুরী গুরুত্বপূর্ণ পদ পেতে পারেন বলে মনে করছেন দলটির নেতাকর্মীরা।\nএ প্রসঙ্গে জেলা আওয়ামী লীগের কোষাধ্যক্ষ তৌফিক রহমান চৌধুরী বলেন, ‘আমার পুরো পরিবারই মুক্তিযুদ্ধের আদর্শে বিশ্বাসী এবং আওয়ামী লীগের রাজনীতির সাথে জড়িত। আমি বরাবরই বঙ্গবন্ধুকন্যা ও আমাদের সভানেত্রী শেখ হাসিনার সিদ্ধান্তের প্রতি আস্থাশীল। নেত্রী আমাকে যে পদে দায়িত্ব দেবেন, আমি সে পদেই নিষ্ঠা ও সততার সাথে দলের জন্য কাজ করে যাবো।’\nজানা গেছে, স্কুলে ছাত্রাবস্থায়ই প্রগতিশীল ছাত্ররাজনীতির সাথে সম্পৃক্ত হন তৌফিক রহমান চৌধুরী। ১৯৬৯’র গণঅভ্যুত্থানে সক্রিয়ভাবে অংশ নেন তিনি। ১৯৭১ সালে তিনি মেজর (পরবর্তীতে মেজর জেনারেল) সিআর দত্ত, কমান্ডেন্ট মানিক চৌধুরী এবং ছাত্রনেতা আখতার আহমেদ প্রমুখদের সাথে মুক্তিযুদ্ধে ভূমিকা রাখেন। মুক্তিযুদ্ধের সময় তাঁদের গ্রামের বাড়ি ওসমানীনগরে (তৎকালীন বালাগঞ্জ) মেজর সিআর দত্ত ও তাঁর সহযোদ্ধারা ক্যাম্প স্থাপনের পাশাপাশি যুদ্ধ চলাকালীন বিভিন্ন সময়ে অবস্থান করেন।\nতৌফিক রহমানের চাচা শফিকুর রহমান চৌধুরী বালাগঞ্জ থানা আওয়ামী লীগের প্রতিষ্ঠাতা সহসভাপতি ছিলেন। তাঁর বাবা ও পরিবারের অন্য সদস্যরা দেশ-বিদেশে মুক্তিযুদ্ধের সংগঠক হিসেবে কাজ করেন।\nএমসি কলেজ ও ঢাকা বিশ্ববিদ্যালয়ে পড়াকালীন প্রগতিশীল ছাত্ররাজনীতিতে সক্রিয় ছিলেন তৌফিক রহমান চৌধুরী। বঙ্গবন্ধুর নেতৃত্বে বাকশাল গঠিত হলে তিনি এ সংগঠনের ছাত্র শাখায় কর্মী হিসেবে কাজ করেন। পরে আওয়ামী লীগের রাজনীতির সাথে তিনি যুক্ত হন।\nজানা গেছে, ঢাকা বিশ্ববিদ্যালয় থেকে ১৯৭৫ সালে তৌফিক রহমান চৌধুরী অর্থনীতিতে অনার্স এবং ১৯৭৬ সালে মাস্টার্স ডিগ্রি লাভ করেন। ২০০৪ সালে তিনি অর্থনীতিতে পিএইচডি ডিগ্রি অর্জন করেন। তিনি ২০০৩ সালে সিলেটে মেট্রোপলিটন ইউনিভার্সিটি প্রতিষ্ঠা করেন। তৌফিক চৌধুরী সিলেট মেট্রোপলিটন চেম্বার অব কমার্স অ্যান্ড ইন্ডাস্ট্রির প্রতিষ্ঠাতা সভাপতি, ন্যাশনাল ক্রেডিট রেটিংস লিমিটেডের প্রতিষ্ঠাতা চেয়ারম্যান ও বর্তমানে পরিচালক, ঢাকা বিশ্ববিদ্যালয় অ্যালামনাই অ্যাসোসিয়েশন ও বাংলাদেশ ইকোনোমিক অ্যাসোসিয়েশনের আজীবন সদস্য। এছাড়াও তিনি রাজশাহী বিশ্ববিদ্যালয়ের ব্যবসা প্রশাসন ইনস্টিটিউটের বোর্ড অব গভর্নরসের মনোনীত সদস্য। তাঁর গ্রন্থ ‘বাংলাদেশ ইন পারসপেক্টিভস-দ্য পলিটিক্যাল ইকোনোমি অব করাপশন’ অর্থনীতিবিদ ও বোদ্ধামহলে ব্যাপক প্রশংসিত হয়।\nতৌফিক চৌধুরীর ছেলে তানভীর এমও রহমান চৌধুরী যুক্তরাজ্যের লন্ডন মেট্রোপলিটন ইউনিভার্সিটির গ্র্যাজুয়েট ও বর্তমানে সে দেশে সফটওয়্যার ইঞ্জিনিয়ার হিসেবে কর্মরত। যুক্তরাজ্যে মূলধারার রাজনীতির সাথেও সম্পৃক্ত তানভীর চৌধুরী। দেশটির লেবার পার্টির মনোনীত প্রার্থী হিসেবে কাউন্সিল নির্বাচনেও অংশ নেন তিনি।


অভিবাসীদের ভবিষ্যৎ কী? – TEKNAF TODAY – সীমান্তের সর্বশেষ খবর\n/ আন্তর্জাতিক / অভিবাসীদের ভবিষ্যৎ কী?\nঅভিবাসীদের ভবিষ্যৎ কী?\nপ্রকাশিতঃ ১১:৫৫ পূর্বাহ্ণ, নভেম্বর ১০, ২০১৬\nডোনাল্ড ট্রাম্প যুক্তরাষ্ট্রের প্রেসিডেন্ট নির্বাচিত হওয়ায় অনিশ্চয়তার মুখে পড়েছেন সেখানে বসবাসরত অভিবাসীরা। নির্বাচনী প্রচারের শুরু থেকেই অবৈধ অভিবাসীদের বের করে দেয়ার হুমকি দিয়ে আসছেন ট্রাম্প। অভিবাসনের প্রক্রিয়া কঠোর করার দাবি তুলে বিপুল জনপ্রিয়তা পেয়েছেন তিনি। অনেকেই এবারের নির্বাচনে তার এই ইস্যুকে ‘তুরুপের তাস’ হিসেবেও বিবেচনা করেছেন।\nযুক্তরাষ্ট্রে নথিপত্রবিহীন ১ কোটি ১০ লাখ অভিবাসী বসবাস করছে। এর মধ্যে অন্তত ৫০ লাখ অভিবাসীকে বৈধ করার প্রক্রিয়া শুরু করেছিলেন প্রেসিডেন্ট বারাক ওবামা। কংগ্রেসের বিরোধিতা সত্ত্বেও ওবামা তার নির্বাহী আদেশে এ প্রক্রিয়া বাস্তবায়ন করতে চেয়েছিলেন। শেষ পর্যন্ত এটা সুপ্রিমকোর্টে আটকে গেছে।\nবুধবার ট্রাম্পের জয়ী হওয়ার খবর শুনে অভিবাসীরা বারাক ওবামার কাছে আর্জি জানিয়েছেন তাদের দেশে ফেরত পাঠানোর প্রক্রিয়া বন্ধ করার। অভিবাসীদের সংগঠন ড্রিমস বলেছে, তারা আমেরিকা ছেড়ে কোথাও যাবে না। বুধবার টুইটারে ‘হেয়ার টু স্টে’ (আমরা এখানেই থাকতে চাই) হ্যাশটাগে বিপুলসংখ্যক পোস্ট করেছেন অভিবাসীরা।\nনির্বাচনী প্রচারণায় রিপাবলিকান প্রার্থী ডোনাল্ড ট্রাম্প জানিয়েছিলেন, তিনি প্রেসিডেন্ট নির্বাচিত হয়ে শপথ নেয়ার পরপরই আমেরিকা থেকে ‘অবৈধ অভিবাসীদের’ বের করে দেয়ার কাজ শুরু করবেন। এছাড়া অবৈধ অভিবাসী নিয়ন্ত্রণে নতুন এক ধরনের ‘ট্রাকিং’ ব্যবস্থা চালুর কথা বলেছেন তিনি। একই সঙ্গে অভিবাসী নিয়ন্ত্রণ বাহিনীতে আরও সদস্য নিয়োগের ঘোষণা দেন ট্রাম্প।\nট্রাম্প তার প্রচারণায় আরও বলেছেন, যেসব ব্যক্তি ভিসার মেয়াদ শেষ হওয়ার পরও আমেরিকায় অবস্থান করছেন তাদেরও বহিষ্কার করা হবে। এ ধরনের লোকজনকে চিহ্নিত করে দ্রুত বহিষ্কারের জন্য বিশেষ ব্যবস্থা চালু করবেন বলেও তিনি ঘোষণা দেন।\nএর আগে ট্রাম্প বলেছিলেন, অবৈধ অভিবাসীদের প্রবেশ ঠেকাতে মেক্সিকো সীমান্তে তিনি দেয়াল নির্মাণ করবেন এবং মুসলমানদের যুক্তরাষ্ট্রে প্রবেশ নিষিদ্ধ করবেন। আগামী বছরের ২০ জানুয়ারি ট্রাম্প প্রেসিডেন্ট হিসেবে শপথ নেবেন। এরপরই বোঝা যাবে তিনি অভিবাসীদের প্রতি কতটা কঠোর হতে যাচ্ছেন।


০৮ জুলাই ২০২০, ০১:০০\nআপডেট: ০৮ জুলাই ২০২০, ০৯:২৯\nকরোনা পরীক্ষা না করেই সার্টিফিকেট প্রদানসহ বিভিন্ন অভিযোগে রিজেন্ট হাসপাতালের বিরুদ্ধে উত্তরা পশ্চিম থানায় মামলা করেছে র‌্যাব। প্রথম আলোকে এই তথ্য নিশ্চিত করেন র‌্যাবের ম্যাজিস্ট্রেট সারোয়ার আলম।\nমামলায় রিজেন্ট গ্রুপের চেয়ারম্যান মো. সাহেদকে প্রধান আসামি করে ১৭ জনের নাম উল্ল্যেখ করা হয়। প্রধান আসামিসহ ৯ জন আসামিকে পলাতক দেখিয়ে এজাহারে অন্তর্ভুক্ত করা হয়। আসামিরা হলেন রিজেন্ট গ্রুপের চেয়ারম্যান মো. সাহেদ, ব্যবস্থাপনা পরিচালক মাসুদ পারভেজ, রিজেন্ট হাসপাতালের কর্মী তরিকুল ইসলাম, আবদুর রশিদ খান জুয়েল, মো. শিমুল পারভেজ, দীপায়ন বসু, আইটি কর্মকর্তা মাহবুব, সৈকত, পলাশ, প্রশাসনিক কর্মকর্তা আহসান হাবীব (১), হেলথ টেকনিশিয়ান আহসান হাবীব (২), হেলথ টেকনোলজিস্ট হাতিম আলী, অভ্যর্থনাকারী কামরুল ইসলাম, রিজেন্ট গ্রুপের প্রকল্প প্রশাসক মো. রাকিবুল ইসলাম, রিজেন্ট গ্রুপের মানবসম্পদ কর্মকর্তা অমিত বণিক, রিজেন্ট গ্রুপের গাড়িচালক আবদুস সালাম ও নির্বাহী কর্মকর্তা আবদুর রশিদ খান।\nস্বাস্থ্য অধিদপ্তরের পরিচালক (হাসপাতাল ও ক্লিনিকসমূহ) মো. আমিনুল ইসলাম স্বাক্ষরিত ওই বিজ্ঞপ্তিতে বলা হয়, রিজেন্ট হাসপাতালের ওই দুই শাখায় গত মার্চ থেকে কোভিড-১৯ রোগীর চিকিৎসা দেওয়া হচ্ছে। কিন্তু সোমবার র‌্যাবের অভিযানে উত্তরা শাখায় (মূল শাখা) বিভিন্ন অনিয়ম ধরা পড়ে। এতে দেখা যায়, হাসপাতাল দুটি রোগীদের কাছ থেকে অন্যায়ভাবে বিরাট অঙ্কের টাকা আদায় করছে। পাশাপাশি অনুমোদন না থাকা সত্ত্বেও আরটি-পিসিআর পরীক্ষার নামে ভুয়া রিপোর্ট দিয়ে টাকা হাতিয়ে নেওয়া, তাগিদ দেওয়া সত্ত্বেও লাইসেন্স নবায়ন না করাসহ আরও অনিয়ম প্রমাণিত হয়। এসব অনিয়মের কারণে এবং ‘মেডিকেল প্র্যাকটিস অ্যান্ড প্রাইভেট ক্লিনিক অ্যান্ড ল্যাবটোরিস রেজুলেশন অরডিন্যান্স-১৯৮২’ অনুযায়ী এই হাসপাতালের কার্যক্রম অবিলম্বে বন্ধের নির্দেশ দেওয়া হলো।\nসোমবার র‌্যাবের ভ্রাম্যমাণ আদালত রিজেন্ট হাসপাতালের দুটো শাখায় (উত্তরা ও মিরপুর) অভিযান চালায়। এ সময় হাসপাতালটির ব্যবস্থাপকসহ আটজনকে আটক করে। পরে র‌্যাবের পক্ষ থেকে জানানো হয়, তাঁদের মধ্যে চারজনের এসব অপরাধ–সংশ্লিষ্টতা পাওয়া গেছে।\nসোমবার অভিযান চলার সময় র‍্যাবের ম্যাজিস্ট্রেট সারোয়ার আলম সাংবাদিকদের বলেন, রিজেন্ট হাসপাতাল কর্তৃপক্ষের বিরুদ্ধে তিন ধরনের অভিযোগ ও অপরাধের প্রমাণ তাঁরা পেয়েছেন। প্রথমত, তারা করোনার নমুনা পরীক্ষা না করে ভুয়া রিপোর্ট তৈরি করত। এ ধরনের ১৪টি অভিযোগ র‌্যাবের কাছে জমা পড়ে, যার পরিপ্রেক্ষিতে এই অভিযান। দ্বিতীয়ত, হাসপাতালটির সঙ্গে সরকারের চুক্তি ছিল ভর্তি রোগীদের বিনা মূল্যে চিকিৎসা দেওয়ার। সরকার এই ব্যয় বহন করবে। কিন্তু তারা রোগীপ্রতি লক্ষাধিক টাকা বিল আদায় করেছে (এ সময় সারোয়ার আলম গণমাধ্যমকর্মীদের বিলের নথি দেখান)। পাশাপাশি রোগীদের বিনা মূল্যে চিকিৎসা দিয়েছে—এই মর্মে সরকারের কাছে ১ কোটি ৯৬ লাখ টাকার বেশি বিল জমা দেয়। সারোয়ার আলম বলেন, রিজেন্ট হাসপাতাল এ পর্যন্ত শ দুয়েক কোভিড রোগীর চিকিৎসা দিয়েছে। রিজেন্ট হাসপাতাল কর্তৃপক্ষের তৃতীয় অপরাধ হলো সরকারের সঙ্গে চুক্তি ছিল ভর্তি রোগীদের তারা কোভিড পরীক্ষা করবে বিনা মূল্যে। কিন্তু তারা আইইডিসিআর, আইটিএইচ ও নিপসম থেকে ৪ হাজার ২০০ রোগীর বিনা মূল্যে নমুনা পরীক্ষা করিয়ে এনেছে।\nসোমবারের অভিযানের সময়ই সারোয়ার আলম জানিয়েছেন, রিজেন্ট হাসপাতালের লাইসেন্স ২০১৪ সালে শেষ হয়ে গেছে। এরপর আর লাইসেন্স নবায়ন করা হয়নি। কীভাবে সরকার এমন একটি হাসপাতালের সঙ্গে কোভিড-১৯ রোগীদের চিকিৎসা চুক্তিতে গেল, তা খোঁজখবর নেওয়া হচ্ছে বলেও তিনি উল্লেখ করেছিলেন।\nতবে রিজেন্টের মালিক মো. সাহেদ তাঁর বিরুদ্ধে ওঠা অভিযোগ অস্বীকার করে সোমবার প্রথম আলোর সঙ্গে কথা বলেন। তিনি বলেন, তাঁর কখনো বিনা মূল্যে চিকিৎসা দেওয়ার কথা ছিল না। স্বাস্থ্য অধিদপ্তরকে তিনি বলেছিলেন, ১ কোটি ৯৬ লাখ টাকা দিলে তিনি বিনা মূল্যে চিকিৎসা দেবেন। ভুয়া পরীক্ষার ব্যাপারেও তিনি কিছু জানেন না। তিনি ষড়যন্ত্রের শিকার। এ নিয়ে ফেসবুকে পোস্ট দিয়েছেন।\nসপ্তাহ কয়েক আগে জেকেজি নামের একটি প্রতিষ্ঠানের বিরুদ্ধেও পরীক্ষা না করে প্রতিবেদন দেওয়ার অভিযোগ ওঠে। ওই ঘটনায় প্রতিষ্ঠানটির অন্যতম কর্নধার আরিফুল চৌধুরীকে গ্রেপ্তার করা হয়। তবে তাঁর স্ত্রী ও প্রতিষ্ঠানটির চেয়ারম্যান সাবরিনা আরিফ চৌধুরীর বিরুদ্ধে কোনো ব্যবস্থা নেয়নি অধিদপ্তর। অধিদপ্তরের মহাপরিচালক জেকেজির কার্যক্রম দেখতে গেছেন, সঙ্গে হাস্যোজ্জ্বল মুখে সাবরিনা আরিফ চৌধুরী এমন একটি ছবি সামাজিক যোগাযোগমাধ্যমে ছড়িয়ে পড়ে। জেকেজি কী করে নমুনা পরীক্ষার অনুমোদন পেল, সে সম্পর্কেও অধিদপ্তর মুখ খোলেনি।\nমামলা আইন ও আদালত আইন ও বিচার দুর্নীতি


ঢাবি শিক্ষক সমিতি নির্বাচনে নীল দলের বিপুল জয়Primenewsbd\nঢাকা বিশ্ববিদ্যালয় (ঢাবি) শিক্ষক সমিতির কার্যকর পরিষদ নির্বাচন-২০১৯ এ আওয়ামী লীগ সমর্থিত নীল দল ব্যাপকভাবে জয় লাভ করেছে। মোট ১৫টি কার্যকরী পরিষদের ১৪টিতেই জিতেছে নীল দল। বিএনপি সমর্থিত সাদা দল জিতেছে মাত্র একটি পদে।\nমঙ্গলবার (৪ ডিসেম্বর) বিকেলে ভোট গণনা শেষে ফলাফল প্রকাশ করেন নির্বাচন কমিশনার, রসায়ন বিভাগের শিক্ষক ড. অধ্যাপক তোফায়েল আহমদ চৌধুরী।\nঢাবি শিক্ষক সমিতির সভাপতি পদে টানা তিনবারের মতো নির্বাচিত হয়েছেন আর্থ অ্যান্ড এনভায়রনমেন্টাল সায়েন্স অনুষদের ডিন অধ্যাপক ড. এ এস এম মাকসুদ কামাল। সাধারণ সম্পাদক পদে নির্বাচিত হয়েছেন ব্যবসায় শিক্ষা অনুষদের ডিন অধ্যাপক ড. শিবলী রুবাইয়াতুল ইসলাম।\nসহ-সভাপতি পদে উদ্ভিদ বিজ্ঞান বিভাগের অধ্যাপক ড. মো. ইমদাদুল হক, কোষাধ্যক্ষ পদে অ্যাকাউন্টিং অ্যান্ড ইনফরমেশন সিস্টেমস বিভাগের অধ্যাপক মমতাজ উদ্দিন আহমেদ, যুগ্ম-সম্পাদক পদে ইংরেজি বিভাগের অধ্যাপক ড. তাজিন আজিজ চৌধুরী।\nসদস্য পদে গণিত বিভাগের অধ্যাপক ড. চন্দ্রনাথ পোদ্দার, সমাজবিজ্ঞান বিভাগের অধ্যাপক ড. জিনাত হুদা, চারুকলা অনুষদের ডিন নিসার হোসেন, লেদার অ্যান্ড টেকনোলজি এবং ইঞ্জিনিয়ারিং ইনস্টিউটিটের অধ্যাপক ড. মো. আফতাব আলী শেখ, অপরাধ বিজ্ঞান বিভাগের অধ্যাপক ড. মো. জিয়াউর রহমান, খাদ্য ও পুষ্টি বিজ্ঞান ইনস্টিটিউটের অধ্যাপক ড. মো. নিজামুল হক ভূইয়া, সমাজবিজ্ঞান বিভাগের অধ্যাপক ড. সাদেকা হালিম, অণুজীব বিজ্ঞান বিভাগের অধ্যাপক সাবিতা রেজওয়ানা রহমান এবং বাংলা বিভাগের অধ্যাপক ড. সৌমিত্র শেখর দে।\nসাদা দলের একমাত্র সদস্য বিজয়ী কম্পিউটার সায়েন্স অ্যান্ড ইঞ্জিনিয়ারিং বিভাগের অধ্যাপক হাসানুজ্জামান।


নামবদল নিয়ে ফের সংঘাতের মুখে কেন্দ্র-রাজ্য | KhaborOnline\nHome খবর রাজ্য নামবদল নিয়ে ফের সংঘাতের মুখে কেন্দ্র-রাজ্য\nওয়েবডেস্ক: পশ্চিমবঙ্গের শিয়ালদহ এবং বর্ধমান স্টেশনের নামবদল নিয়ে জল্পনা চলছে গত কয়েক দিন ধরেই। জানা গিয়েছে, শিয়ালদহের নাম শ্যামপ্রসাদ মুখোপাধ্যায় এবং বর্ধমান জংশনের নাম বটুকেশ্বর দত্তের নামে রাখার সিদ্ধান্ত বাস্তবায়িত করতে চায় কেন্দ্র। তবে এমন বার্তা কানে পৌঁছতেই মুখ্যমন্ত্রীর বক্তব্যে শোনা গেল ভিন্নসুর।\nচলতি মাসেই রাজ্য সরকারের দাবি মেনে পশ্চিমবঙ্গের নতুন নাম বাংলায় ছাড়পত্র দেয়নি কেন্দ্র। সম্প্রতি রাজ্যসভার এক বাঙালি সাংসদ কেন্দ্রের কাছে চিঠি দিয়ে জানতে চান, রাজ্যের নাম পশ্চিমবঙ্গ থেকে বাংলা করার প্রস্তাবটি কী অবস্থায় রয়েছে? সেই প্রশ্নের জবাবেই কেন্দ্র জানায়, ওই প্রস্তাব এখনও ছাড়পত্র পায়নি। তা ছাড়া কোনো রাজ্যের নাম বদলাতে হলে সংবিধানে সংশোধনী আনতে হয়। রাজ্যসভায় বিল পেশ করতে হয়। যা করা হয়নি। স্পষ্টতই জানিয়ে দেওয়া হয়, এই প্রস্তাবে কেন্দ্রের আপত্তি রয়েছে। যে কারণে ওই প্রস্তাব নিয়ে বেশি দূর এগোয়নি কেন্দ্র।\nএর পরে যে শিয়ালদহ বা বর্ধমান স্টেশনের নাম বদলের কেন্দ্রীয় পরিকল্পনা এতটা সহজে ছাড়পত্র পাবে রাজ্যের কাছ থেকে, সেটা অকল্পনীয়। স্বয়ং মুখ্যমন্ত্রী মমতা বন্দ্যোপাধ্যায় বলেন, “যদি কেন্দ্র আমাদের রাজ্যের কোনো স্টেশনের নাম পরিবর্তন করতে চায়, তা হলে রাজ্যের সম্মতিরও তাতে প্রয়োজন। নাম পরিবর্তনের ছাড়পত্র দেয় রাজ্যই। এটা বিজেপির প্রস্তাব। সরকার চলে সংবিধান মেনে, রাজনৈতিক দলের ইচ্ছায় নয়”।\nপ্রসঙ্গত, সম্প্রতি বিহারে বিপ্লবী বটুকেশ্বর দত্তের বাড়িতে তাঁর পরিবারের সদস্যদের সঙ্গে দেখা করে কেন্দ্রীয় স্বরাষ্ট্র প্রতিমন্ত্রী নিত্যানন্দ রায় বলেছিলেন, “কেন্দ্রীয় সরকার নিশ্চিতভাবে বর্ধমান স্টেশনের নাম বটুকেশ্বর দত্তের নামে করবে। সব প্রক্রিয়া শেষ করা হবে”।\nবাবার নামে বাংলার স্টেশনের নামকরণ হচ্ছে শুনে বিপ্লবীর মেয়ে ভারতী দত্ত বাগচি প্রতিক্রিয়া জানাতে গিয়ে বলেন, “আমার খুব ভালো লাগছে বিপ্লবীকে সবাই মনে রেখেছে। ওঁর আত্মা শান্তি পাবে”।\nএখন দেখার, কেন্দ্র-রাজ্য সংঘাতের মুখে পড়তে চলা এই নামবদল ইস্যুর সমাধান ঠেকে কোন তিরে! তবে পুরো বিষয়টাই যে রাজনৈতিক মোড় নিতে চলেছে, সেটাও স্পষ্ট হচ্ছে সাধারণ মানুষের কথাবার্তায়। মনীষীদের নামে স্টেশনের নামকরণ করে তাঁদের শ্রদ্ধা জানাতে, না কি রাজনৈতিক উদ্দেশ্য পূরণ করতেই এমন পরিকল্পনা, তেমন প্রশ্নও উঠছে।\nপূর্ববর্তীসংসদে ট্রাম্প! কাশ্মীরে উত্তাল ভবন ছাড়লেন বিরোধীরা\nপরবর্তীফের দরজায় হাত আটকে থাকা যাত্রীকে নিয়ে ছুটল ট্রেন!


পুজোতে ধুনুচি হাতে জমিয়ে নাচলেন পর্দার রাণীমা, সোশ্যাল মিডিয়ায় ভাইরাল ভিডিও, অন্য রূপে ধরা দিলেন ‘রাণীমা’ দিতিপ্রিয়া! - Bartaman Kolkata\nHome/ভাইরাল ভিডিও/পুজোতে ধুনুচি হাতে জমিয়ে নাচলেন পর্দার রাণীমা, সোশ্যাল মিডিয়ায় ভাইরাল ভিডিও, অন্য রূপে ধরা দিলেন ‘রাণীমা’ দিতিপ্রিয়া!\nDance Ditipriya roy\n‘পিলুকে ডিভোর্স না দিলে, তোমার গানের কেরিয়ার শেষ করে দেব’! এবার ঋজুলার হুমকির মুখোমুখি আহির! টানটান উত্তেজনা ‘পিলু’র নতুন প্রোমোয়, তুমুল ভাইরাল ভিডিও


ফেসবুক কাণ্ড: ঠিক কী হয়েছিল - ReportBD24\nBy মেঘলা অভি\t March 22, 2018 No Comments\nতথ্য ফাঁস, বিভিন্ন দেশের নির্বাচন প্রভাবিত করার মতো মারাত্মক সব অভিযোগে এই মুহূর্তে বেকায়দায় ফেসবুক। অবস্থা সামলাতে অবশেষে মাঠে নেমেছেন খোদ জুকেরবার্গ। ভুল স্বীকার করে ফেসবুকে একটি দীর্ঘ প্রবন্ধই লিখে ফেলেছেন সংস্থার কর্ণধার। কিন্তু যে সংস্থার বিরুদ্ধে ফেসবুকের তথ্য হাতানোর এবং অপব্যবহারের অভিযোগ, সেই কেমব্রিজ অ্যানালিটিকার সঙ্গে ঠিক কী চুক্তি হয়েছিল ফেসবুকের? কী ভাবেই বা সামনে এল এই তথ্য ফাঁসের ঘটনা?\n২০১৩ সালে ধনকুবের ব্যবসায়ী ডোনাল্ড ট্রাম্প বর্তমান মার্কিন প্রেসিডেন্ট-এর তৎকালীন চিফ স্ট্র্যাটেজিস্ট স্টিভ ব্যাননের তত্ত্বাবধানে তৈরি হয় কেমব্রিজ অ্যানালিটিকা। এই ব্রিটিশ সংস্থাটিকে প্রায় দেড় কোটি ডলার অর্থ সাহায্য করেন রিপাবলিকান সমর্থক রবার্ট মের্কের। সম্প্রতি অ্যানালিটিকার এক প্রাক্তন কর্মীর মাধ্যমে সংস্থা ঠিক কী ভাবে কাজ করে তা সামনে আসে। এবং কেঁচো খুড়তে কেউটের মতো বেরিয়ে পড়ে কী ভাবে ফেসবুকের বিশাল তথ্য ভা-ারকে কাজে লাগিয়ে মার্কিন নির্বাচনে প্রভাব খাটিয়েছে তারা।\nঅ্যানালিটিকার কাজ নিয়ে বিশদে জানতে একটি স্টিং অপারেশন করে চ্যানেল ফোর। সংস্থার প্রাক্তন সিইও আলেকজান্ডার নিক্সের সঙ্গে দেখা করে চ্যানেলের প্রতিনিধি জানান, তাঁরা শ্রীলঙ্কার ব্যবসায়ী, দেশের নির্বাচনে অ্যানালিটিকার সাহায্য চান। ছদ্মবেশী সাংবাদিকদের মক্কেল ভেবে একেবারে ঝাঁপি উপুড় করে দেন নিক্স।\nচ্যানেল ফোর-এ দেখানো স্টিংয়ের ভিডিও ক্লিপিংসে দেখা যায় নিক্স ব্যাখ্যা করছেন, কী ভাবে মার্কিন প্রেসিডেন্ট নির্বাচনে তারা প্রভাব খাটিয়েছেন। বিশ্বের বিভিন্ন দেশের বিভিন্ন রাজনৈতিক দল তাদের সাহায্য নেয় বলেও দাবি করেন তিনি। নিক্সের সেই তালিকায় ভারতের বিজেপি, কংগ্রেস, জেডি ইউ-এর মতো দলগুলির নামও রয়েছে। কিন্তু এর সঙ্গে ফেসবুকের যোগটা কোথায়?\nজানা গিয়েছে, ২০১৪ সালে ফেসবুকে একটি কুইজ-অ্যাপ বানান ইউনিভার্সিটি অফ কেমব্রিজ-এর শিক্ষক আলেকজান্ডার কোগান। কুইজে অংশ নিলে সেই ইউজার তো বটেই, তার ফেসবুক ফ্রেন্ডদের যাবতীয় তথ্যও চলে আসত অ্যাপের ডেটাবেসে। মাত্র ২ লক্ষ ৭০ হাজার ফেসবুক ইউজার এই কুইজে অংশ নিয়েছিলেন। কিন্তু তার মাধ্যমেই প্রায় ৫ কোটি মানুষের তথ্য চলে আসে ডেটাবেসে। অ্যানালিটিকার এক কর্মী ক্রিস উইলির দাবি, অর্থের মাধ্যমে এই বিশাল তথ্য ব্যবহারের সুযোগ পায় অ্যানালিটিকা। যে বিশাল ইউজারদের বেশির ভাগই ছিলেন মার্কিন। পরবর্তীতে এই তথ্য ভান্ডারকে কাজে লাগিয়েই ট্রাম্পের স্বপক্ষে প্রচার চালানো হয়েছে বলে দাবি করেছেন উইলি।\nফেসবুকের অবশ্য দাবি, কোগান যে অ্যাপের মাধ্যমে তাদের ইউজারদের তথ্য নিচ্ছেন, তা তারা জানতেন না। জানার পর, ২০১৫ সালে ওই অ্যাপ ডিলিট করে তারা। তথ্য মুছে ফেলার জন্য নির্দেশও দেওয়া হয় ফেসবুকের তরফে। কিন্তু তার পরেও যে কিছু তথ্য থেকে গিয়েছিল, তা সম্প্রতি জানিয়েছে ফেসবুক নিজেই। যা নিয়ে সরকারের পাশাপাশি নিজেরাও তদন্তে নেমেছে বলে জানিয়েছে ফেসবুক।\nকী ভাবে এই তথ্য ভা-ারকে কাজে লাগাত অ্যানালিটিকা? উদাহরণটা দেওয়া যাক মার্কিন প্রেসিডেন্ট নির্বাচন নিয়ে। আমেরিকার একটা বড় অংশ বরাবরই রাশিয়া বিরোধী। ফেসবুকের এই তথ্য ভা-ারকে কাজে লাগিয়ে রাশিয়া বিরোধী এই ইউজারদের ওই সংক্রান্ত বিভিন্ন খবর জানাতো অ্যানালিটিকা। হিলারি ক্লিন্টন এবং রাশিয়াকে জড়িয়ে একাধিক খবর সেই সময় প্রচারিত হয়, যেগুলির বেশির ভাগই ফেক বা জাল বলে পরে জানা যায়।\nঘটনাটি সামনে আসার পর অবশ্য বেশ কিছু দিন চুপচাপই ছিল ফেসবুক। কিন্তু শেয়ারের দামে বিপুল ধস নামা এবং সামগ্রিক ভাবে ইউজারদের বিশ্বাস চলে যাওয়ার আশঙ্কা তীব্র হওয়ায় অবশেষে মুখ খুলতে হয়েছে মার্ক জুকেরবার্গকেও। ফেসবুক পোস্টে তিনি লেখেন, ‘‘তথ্য ফাঁস ঠেকাতে আমরা বহু আগেই ব্যবস্থা নিয়েছিলাম। তবুও ভুল হয়েছেই। ভুল শুধরে নেওয়ার জন্য আমরা প্রয়োজনীয় ব্যবস্থা নেব।’’ কোনও দেশের নির্বাচনে ফেসবুক নাক গলায়নি বলে দাবি করে জুকেরবার্গ বলেন, ‘‘ভারত-সহ কোনও দেশের নির্বাচনী ব্যবস্থাকে প্রভাবিত করার কোনও অভিপ্রায় ফেসবুকের নেই। সামনেই ভোট রয়েছে ভারতে। ভোটের প্রহর গুণছে ব্রাজিলও। ফেসবুকের তথ্য ভান্ডার ব্যবহার করে যাতে কোনও দেশে ভোটকে প্রভাবিত করা না যায়, সেই দিকে আমরা নজর দেব।’’\nPrevious Articleপতন কিন্তু বলে কয়ে আসে না: রিজভী\nNext Article বিমান দুর্ঘটনা: নিহত অপর তিনজনের লাশ ঢাকায়


কিভাবে বিশ্বাস যোগ্য উপায়ে অনলাইন ব্র্যান্ডিং করবেন । - simple.com.bd\nকিভাবে বিশ্বাস যোগ্য উপায়ে অনলাইন ব্র্যান্ডিং করবেন ।\nFebruary 20, 2020 February 20, 2020 simplebd_comLeaveaComment on কিভাবে বিশ্বাস যোগ্য উপায়ে অনলাইন ব্র্যান্ডিং করবেন ।\nঅনলাইন ব্র্যান্ডিং এর যুগ শুরু হওয়ার পর ব্র্যান্ডিং বা প্রচার যেমন অনেক সোজা হয়ে গেছে, তেমনি মোটামুটি সবাই এটা করতে থাকায়, মানুষজনের কাছে দিন দিন বিরক্তিকর হয়ে উঠছে, সেইসাথে বিশ্বাসযোগ্যতা হারাচ্ছে। একটা সময় ছিল যখন ব্র্যান্ডিং বা প্রচারের মাধ্যম বলতে ছিল টিভি, পত্রিকা, বিলবোর্ড, রেডিও। এগুলোর সবগুলোই ছিল ব্যয়বহুল এবং কষ্টসাধ্য।\nঅনলাইন ব্র্যান্ডিং আসার পর চিত্র পুরোপুরি পাল্টে গেছে। অল্প কিছু টাকা খরচ করে, অথবা সম্পূর্ণ বিনামূল্যে যে কেউ চাইলে তার ব্যবসা বা অন্য যে কোনওকিছুর ব্র্যান্ডিং করতে পারে। এটা যেমন নতুন উদ্যোক্তা ও প্রতিষ্ঠানের জন্য খুবই ভালো, তেমনি মানহীন পন্য ও সেবার ব্র্যান্ডিং এর ফাঁদে পড়ে ঠকতে ঠকতে ক্রেতা বা গ্রাহকরা অনলাইন ব্র্যান্ডের থেকে মুখ ফিরিয়েও নিচ্ছেন।\nআপনি হয়তো সততার সাথেই কাজ করছেন, যা আছে তার অরিক্ত কিছু বলছেন না – তবুও আপনার ওপরও সম্ভাব্য ক্রেতা বা গ্রাহকদের বিশ্বাস না জন্মাতে পারে। অথবা, একই রকম অনেক কোম্পানীর ব্র্যান্ডিং এর ভিড়ে আপনারটা হয়তো কারও চোখেই পড়ে না।\nআর একটা ব্যাপার – মানুষ অনলাইনে আসে তথ্য পেতে অথবা কোনও কনটেন্ট ( অনলাইনে লেখা, ভিডিও, ছবি, অডিও – ইত্যাদিকে কনটেন্ট বলে) দেখতে। তারা যদি আপনার পন্য, সেবা – বা অন্যকিছুর গুনগানের সামনে পড়ে, তবে স্বাভাবিক ভাবেই সেগুলো এড়িয়ে যাবে। (চিন্তা করে দেখুন – আপনি নিজেই অনলাইনের কয়টি এ্যাডে ক্লিক করেন, অথবা এড়িয়ে যান না?)। টেলিভিশনের এ্যাড যেমন বিরক্তিকর, অনলাইনেও তেমন।\nকিন্তু পজিটিভ দিক হল, শুধুমাত্র বিজ্ঞাপন প্রচার করাই অনলাইন ব্র্যান্ডিং এর একমাত্র পথ নয়। মানুষকে সত্যিকার সাহায্য করা ও সমস্যা সমাধান করার মধ্য দিয়েও অনলাইনে সুন্দর ব্র্যান্ডিং করা যায়।\nআজ আপনাকে এমনই কয়েকটি পদ্ধতির কথা বলব, যেগুলো ব্যবহার করে আপনি উদ্যোক্তা হিসেবে আপনার প্রতিষ্ঠানের অনলাইন ব্র্যান্ডিং অনেক বেশি ভালোভাবে করতে পারবেন। যার ফলে অন্যদের মধ্যে থেকে আপনার ব্র্যান্ডকে সহজে চিনে নেয়া যাবে, এবং ক্রেতা ও গ্রাহকরাও আপনার ব্র্যান্ডের ওপর ভরসা করবে।\nঅনলাইন ব্র্যান্ডিং করার ৪টি কার্যকর পদ্ধতি:\n📶 ডিজাইনে নতুনত্ব আনুন, এবং অন্যদের চেয়ে আলাদা থাকার চেষ্টা করুন\nআগেই বলেছি, ইন্টারনেট ব্যবহারকারীরা যখন একই রকম জিনিস বিভিন্ন জায়গায় দেখে – তখন তারা সবগুলোকে একই রকম ধরে নেয়। ইন্টারনেটে এ্যাড বা ওয়েবসাইটের জন্য প্রচুর থিম পাওয়া যায়। এবং সবগুলোর মাঝেই কিছু না কিছু মিল আছে। এমনকি একই জিনিস একটু এদিক ওদিক করে নতুন থিম বানানো হয়। এবং বেশিরভাগ প্রতিষ্ঠান এগুলোই ব্যবহার করে।\nআপনার এ্যাড বা ওয়েবসাইট কেমন – সেই বিষয়ে একজন গ্রাহক মাত্র ৩ সেকেন্ডের মধ্যেই সিদ্ধান্ত নিয়ে ফেলে। এবং এর মধ্যে যদি ইউনিক কিছু না থাকে, তবে তা এড়িয়ে যাওয়ার সম্ভাবনাই বেশি।\nআপনি যদি কমন টাইপের ডিজাইন ব্যবহার করেন, তবে অবচেতনে একজন গ্রাহক বুঝে ফেলে যে এটার পেছনে খুব বেশি খাটাখাটনি করা হয়নি। গ্রাহককে ধরে রাখার জন্য, এবং তার বিশ্বাস অর্জনের জন্য আপনাকে সৃষ্টিশীলতা দেখাতে হবে।\nযে কোনও ডিজাইনের জন্য এমন থিম ভাবুন – যেটা আর কেউ ব্যবহার করে না। প্রয়োজন হলে একজন ভালো ডিজাইনারের পেছনে কিছু বাড়তি টাকা খরচ করুন। দিন শেষে এতে আপনার ব্র্যান্ডেরই লাভ হবে।\n📶 পজিটিভ রিভিউ বা টেস্টিমনিয়াল নতুন গ্রাহকদের সামনে আনুন\nআপনার ব্র্যান্ড বা প্রোডাক্ট নিয়ে ব্যবহারকারীদের মতামত দিতে উৎসাহিত করুন। পজিটিভ রিভিউ গুলো আপনার ওয়েবসাইট বা সোশ্যাল মিডিয়া পেজের এমন জায়গায় রাখুন – যেখান থেকে নতুন ব্যবহারকারীরা সহজে দেখতে পারে। আপনার প্রতিষ্ঠানের পক্ষ থেকে বলা রিভিউ এর চেয়ে, সত্যিকার ব্যবহারকারীদের দেয়া রিভিউ নতুন ব্যবহারকারীরা বেশি বিশ্বাস করবে। প্রয়োজনে প্রথম দিকে বন্ধু বা পরিচিতদের কাছ থেকে পজিটিভ রিভিউ নিন, এবং সেগুলো আপনার অনলাইন পেজগুলোতে রাখুন। ইদানিং বেশিরভাগ মানুষই অনলাইনে অন্যদের দেয়া রিভিউ দেখে কোনও ব্র্যান্ডের পন্য কেনে বা তাদের ফলো করে। কাজেই এই ব্যাপারটিকে যত ভালোভাবে পারা যায়, কাজে লাগান।\n📶 এমন কনটেন্ট তৈরী করুন, যেগুলো আসলেই মানুষের কাজে লাগে\nপ্রতিটি ব্র্যান্ডই চায় মানুষের কাছে তাদের প্রোডাক্ট ও সার্ভিস বিক্রী করতে। একটি ওয়েবসাইট, সোশ্যাল প্রোফাইল থাকার প্রধান কারনই সেটা। কিন্তু আপনি যদি শুধু নিজের প্রোডাক্ট ও সার্ভিস বিক্রী করার ওপরই শুধু ফোকাস করেন – তবে আপনার গ্রাহকরা আপনার ওয়েবসাইটের লেখা, ভিডিও, ছবি – ইত্যাদি কনটেন্টের ওপর আগ্রহ হারিয়ে ফেলবে।\nএর বদলে আপনাকে এমন কনটেন্ট বানাতে হবে, যেগুলো এমনিতেই মানুষের কাজে লাগে। ধরুন, আপনি ঘরে ব্যবহার করা ইলেকট্রনিক সামগ্রী বিক্রী করেন। অনলাইনে অর্ডার পেয়ে আপনি হোম ডেলিভারি করেন।\nএখন আপনি যদি শুধুই আপনার প্রোডাক্টের গুনগানই আপনার কনটেন্টের মধ্যে রাখেন – তাহলে মানুষ বোর হয়ে যাবে। এবং আপনার কনটেন্ট সামনে দেখলে ক্লিক করতে আগ্রহী হবে না।\nবর্তমান বিশ্বের অন্যতম সেরা একজন অনলাইন মার্কেটার গ্যারি ভেইনারচাক এর মতে, আপনি যদি এমন কনটেন্ট বানান, যেগুলো মানুষকে কাজে লাগার মত তথ্য দেয়, এবং অন্যান্য ক্ষেত্রে উপকার করে – তবে আপনার অফার করা সার্ভিস বা পন্য প্রয়োজন হলে তারা আপনার থেকে কেনার কথাই আগে ভাববে।\nএখন প্রশ্ন জাগতে পারে, প্রয়োজনীয় কনটেন্ট কি? – এগুলো এমন কনটেন্ট যেগুলো থেকে বিনামূল্যে গ্রাহকরা প্রয়োজনীয় তথ্য পান।\nযেমন ধরুন, আপনি ঘরের প্রয়োজনীয় ইলেকট্রিক সামগ্রী বিক্রী করেন। এখন, শুধু নিজের পন্যের বিজ্ঞাপন না দিয়ে আপনি আপনার কনটেন্ট এর বিষয়বস্তু রাখতে পারেন: “কিভাবে ফ্রিজের আয়ু ১০ বছর বাড়ানো যায়?”, “আপনার ফ্যানের গতি কমে গেলে এই ৩টি কাজ করুন”, “ফ্রিজে বেশি শব্দ হলে কি করবেন?”, “কিভাবে একটি ভালো এসি চিনবেন?” – এই ধরনের কনটেন্ট সত্যিকারেই ব্যবহারকারীদের কাজে লাগে। এবং আপনার ওয়েবসাইট বা সোশ্যাল প্রোফাইলকে দ্রুত জনপ্রিয় করে। সেইসাথে গ্রাহকদের বিশ্বস্ততা বাড়ায়।\nএগুলো আপনি লিখিত আর্টিকেল আকারে, ভিডিও আকারে, বা ছবি ভিত্তিক ইনফোগ্রাফিক আকারে আপনার ওয়েবসাইট বা পেজে ছাড়তে পারেন। এতে আপনার ব্র্যান্ডের ভ্যালু বাড়বে। বর্তমানে অনলাইন ব্র্যান্ডিং এর ক্ষেত্রে এই পদ্ধতি প্রায় সব ভালো ভালো ব্র্যান্ড কাজে লাগাচ্ছে।\nআপনি যে ধরনের পন্য বা সেবা নিয়েই কাজ করুন না কেন – সেই সেক্টরের বিভিন্ন সমস্যা খুঁজে বের করে সেগুলোর বিনামূল্যে সমাধান দিন। দেখবেন আপনার ব্র্যান্ড দিনে দিনে মানুষের কাছে অনেক বেশি জনপ্রিয় হয়ে উঠছে।\n📶 গ্রাহকরা যেন সহজে আপনার সাথে যোগাযোগ করতে পারে\nআমাজন ডট কম এর ফাউন্ডার এবং বর্তমান বিশ্বের সবচেয়ে ধনী ব্যক্তি জেফ বেজোস একবার বলেছিলেন, “সেরা কাস্টোমার সার্ভিস হল এমন সার্ভিস যেখানে কাস্টোমারের যোগাযোগ করারই দরকার হয় না।” – মানে এতই ভালো প্রোডাক্ট বা সার্ভিস আপনি দেবেন যাতে কাস্টোমারকে কখনওই কাস্টোমার সার্ভিসে যোগাযোগ করতে না হয়।\nতবে এই পর্যায়ে যেতে অনেক সময় আর শ্রম লাগে। যে কোনও ব্যবসায় একটা সময় আসে, যখন তার পন্য বা সেবা পারফেক্ট হওয়ার পথে থাকে। আর এই সময়টাতে সব ধরনের গ্রাহকের কাছ থেকে বিভিন্ন ধরনের অভিযোগ, মতামত আর প্রশ্ন আসে।\nযে কোনও সময়েই আপনার গ্রাহকদের কাছ থেকে ইমেইল, মেসেজ, কমেন্ট – যেটাই পান না কেন, যত দ্রুত সম্ভব উত্তর দেয়ার চেষ্টা করুন। এবং উত্তর যেন গ্রাহকের কাজে লাগে তা নিশ্চিত করুন। যেসব ব্র্যান্ড গ্রাহকদের প্রশ্ন ও অভিযোগের জবাব ঠিকমত দিতে পারে না – গ্রাহকরা সেইসব ব্র্যান্ডের ওপর দ্রুতই আস্থা হারিয়ে ফেলে।\nগ্রাহকদের অভিযোগ ও প্রশ্নের জবাব দেয়ার আগে আপনাকে এমন ব্যবস্থা করতে হবে – যেন আপনার সাথে যোগাযোগ করা তাদের জন্য সহজ হয়। আপনার কনট্যাক্ট এ্যাড্রেস, ইমেইল এ্যাড্রেস সহজলভ্য করুন। ফেসবুক পেজে মেসেজ ও কমেন্টের জবাব যত দ্রুত সম্ভব দিন। গ্রাহকরা যদি দেখে যে আপনি সোশ্যাল মিডিয়া ও ইমেইলে নিয়মিত এ্যাকটিভ থেকে তাদের সাথে যোগাযোগ করছেন – তবে তারা আপনার ব্র্যান্ডকে একটি বিশ্বাসযোগ্য ব্র্যান্ড বলে মনে করবে।\nওয়ালমার্ট ফাউন্ডার এবং এক সময়ে বিশ্বের সবচেয়ে ধনী ব্যবসায়ী স্যাম ওয়ালটন এর মতে, কাস্টোমারের চেয়ে বড় কোনও বস নেই। তারা চাইলে কোম্পানীর চেয়ারম্যান থেকে শুরু করে সবাইকে পথে বসিয়ে দিতে পারে, শুধুমাত্র তাদের টাকা অন্য কোথাও খরচ করার মাধ্যমে।\nগ্রাহক বা কাস্টোমাররা যদি আপনার ব্র্যান্ডের ওপর ভরসা না করে, আপনাকে বিশ্বাস না করে – তবে আজ হোক, কাল হোক – আপনার ব্র্যান্ডের বাজার পড়ে যাবে। বর্তমান ইন্টারনেট প্রযুক্তি ও সোশ্যাল মিডিয়ার যুগে একটু চেষ্টা করলেই ভালো অনলাইন ব্র্যান্ডিং এর মাধ্যমে একটি ব্র্যান্ডকে মানুষের মাঝে পরিচিত করা যায়। সেইসাথে বর্তমান ও ভবিষ্যৎ গ্রাহকদের আস্থাও অর্জন করা যায়। আর সেই সঠিক অনলাইন ব্র্যান্ডিং কিভাবে করবেন – সেই ব্যাপারে আপনাকে একটু সহায়তা করতেই আমাদের এই প্রচেষ্টা।\n🎲 আপনাকে বিনীত ভাবে অনুরোধ করছি যদি আমাদের এই ছোট্ট উদ্যোগ Business Ideas Park – Bangladesh যদি আপনাদের\nভালো লেগে থাকে তবে সর্বদা আমাদের পাশে থেকে আমাদের সাহস বাড়াতে পোস্ট গুলোতে লাইক, কমেন্ট ও শেয়ার করে আমাদের কাজের স্পৃহা আরো বাড়িয়ে দিতে আপনারা বিশেষ ভূমিকা রাখবেন এবং সেই সাথে আপনার একটি শেয়ার হয়তো আপনার নিকটস্থ কারো জন্য একটি নতুন দরজা খুলে দিতে পারে ।\n🎲Powered By : Softsio IT Solution Park\nকর্ম জীবনে সফলতা পেতে কি কি পন্থা অবলম্বন করবেন\nসফলতা পাবার বড় উপায় নিজের রিসোর্সে এর সর্বোচ্চ ব্যবহার জানা ।